2017. gada Noteikumi Nr.\_\_\_\_

Rīgā (prot. Nr.\_\_\_ \_\_.§)

**Darbības programmas “Izaugsme un nodarbinātība” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.5. pasākuma “Atbalsts starptautiskās sadarbības projektiem pētniecībā un inovācijās” pirmās, otrās un trešās projektu iesniegumu atlases kārtas īstenošanas noteikumi**

*Izdoti saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu*

**I. Vispārīgie jautājumi**

1. Noteikumi nosaka:
   1. kārtību, kādā īsteno darbības programmas “Izaugsme un nodarbinātība” prioritārā virziena “Pētniecība, tehnoloģiju attīstība un inovācijas” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” (turpmāk – specifiskais atbalsta mērķis) 1.1.1.5. pasākuma “Atbalsts starptautiskās sadarbības projektiem pētniecībā un inovācijās” (turpmāk – pasākums) pirmo projektu iesniegumu atlases kārtu (turpmāk – pirmā kārta), otro projektu iesniegumu atlases kārtu (turpmāk – otrā kārta) un trešo projektu iesniegumu atlases kārtu (turpmāk – trešā kārta);
   2. pasākuma mērķi;
   3. pasākumam un tā atlases kārtām pieejamo finansējumu;
   4. prasības Eiropas Reģionālās attīstības fonda projekta (turpmāk – projekts) iesniedzējam un projekta sadarbības partneriem;
   5. atbalstāmo darbību un izmaksu attiecināmības nosacījumus;
   6. vienkāršoto izmaksu piemērošanas nosacījumus un kārtību;
   7. vienošanās vai līguma par projekta īstenošanu vienpusēja uzteikuma nosacījumus.
2. Noteikumos lietoti šādi termini:
   1. ar saimniecisku darbību nesaistīts projekts – projekts, kas atbilst šādiem kritērijiem:
      1. projektu īsteno zinātniskā institūcija, kas atbilst šo noteikumu 2.19. apakšpunktā minētajai pētniecības organizācijas definīcijai, pirmās kārtas ietvaros šo noteikumu 12. punktā noteiktais projekta iesniedzējs vai trešās kārtas ietvaros – tiešās pārvaldes iestāde;
      2. projektā īstenojamās darbības atbilst šo noteikumu 2.5. apakš[punktā](http://likumi.lv/ta/id/279475-darbibas-programmas-izaugsme-un-nodarbinatiba-1-1-1-specifiska-atbalsta-merka-palielinat-latvijas-zinatnisko-instituciju#p21) minētajiem nosacījumiem;
   2. ar saimniecisku darbību saistīts projekts – projekts, kas atbilst vienam vai abiem šiem kritērijiem:
      1. projektu īsteno institūcija – zinātniskā institūcija vai Latvijas Republikas Komercreģistrā reģistrēts komersants;
      2. projekta ietvaros īsteno darbības, kurām ir saimniecisks raksturs;
   3. *Baltic Bonus* programma – finansiālā atbalsta programma, kas tiek finansēta no valsts budžeta līdzekļiem un kuras mērķis ir sekmēt starptautisko sadarbību zinātnē un inovācijā, tai skaitā atbalstot sadarbību starp Baltijas valstu zinātniskajiem darbiniekiem, tostarp programmas “Apvārsnis 2020” apakšprogrammu konkursos, programmā *EURATOM*, *EUROSTARS-2*, *EUREKA*, kopīgajā Baltijas jūras pētniecības un attīstības programmā *BONUS*, kopīgās tehnoloģiju ierosmēs un *ERA-NET COFUND* projektu konkursos;
   4. darba sākums – saistības, kas atbilst Eiropas Komisijas 2014. gada 17. jūnija Regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. [651/2014](http://eur-lex.europa.eu/eli/reg/2014/651/oj/?locale=LV)), 2. panta 23. punktā noteiktajai definīcijai;
   5. darbība, kurai nav saimniecisks raksturs – pētniecības organizācijas darbība, kura neietilpst Līguma par Eiropas Savienības darbību 107. panta 1. punktā noteiktajā darbības jomā, tai skaitā:
      1. izglītības pasākumi, lai panāktu personāla skaita un kvalifikācijas pieaugumu;
      2. neatkarīga pētniecība un izstrāde, lai gūtu vairāk zināšanu un labāku izpratni, tostarp kopīga pētniecība un izstrāde, pētniecības organizācijai iesaistoties efektīvā sadarbībā;
      3. pētniecības rezultātu izplatīšana bez ekskluzivitātes un diskriminēšanas, tai skaitā izmantojot mācīšanu, brīvas piekļuves datubāzes, atklātas publikācijas vai atklātā pirmkoda programmatūru;
      4. zināšanu un tehnoloģiju pārnese, ja:
         1. zināšanu un tehnoloģiju pārneses darbības veic pētniecības organizācijas nodaļa vai pētniecības organizācijas meitas uzņēmums, kas ir tāda komercsabiedrība, kurā mātes uzņēmuma līdzdalības daļa pārsniedz 50 procentu vai kurā mātes uzņēmumam ir balsu vairākums un kura atbilst pētniecības organizācijas definīcijai, pētniecības organizācija kopīgi ar citām pētniecības organizācijām vai pētniecības organizācija ar trešajām pusēm, atklātā konkursā slēdzot līgumus par noteiktiem pakalpojumiem;
         2. visa peļņa no šādas darbības tiek atkal ieguldīta pētniecības organizācijas pamatdarbībās;
   6. efektīva sadarbība – sadarbība, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 90. punkta nosacījumiem;
   7. Eiropas Pētniecības infrastruktūru stratēģiskais forums – *European Strategy Forum on Research Infrastructures (ESFRI)*, Eiropas Padomes 2002.  gadā izveidots stratēģisks instruments, lai veicinātu zinātnisko integrāciju Eiropā, nodrošinot atvērtu piekļuvi augstas kvalitātes pētniecības infrastruktūrai;
   8. eksperimentālā izstrāde – pētniecības kategorija, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 86. punkta nosacījumiem;
   9. *ERA-NET* (*European Research Area Network*) *COFUND* projekti – Eiropas Pētniecības telpas sadarbības tīkla, kura dalībnieki ir valsts pārvaldes institūcijas, kas finansē zinātnisko darbību, tai skaitā administrē nacionālās pētījumu programmas, projekti, kuru mērķis ir sekmēt Eiropas Pētniecības telpas un tās dalībnieku ciešāku integrāciju, atbalstot zinātnieku sadarbību, zināšanu un tehnoloģiju brīvu apriti tajā, kā arī veicināt nacionālo pētījumu programmu īstenošanas koordināciju starpnacionālā līmenī. *ERA-NET COFUND* projektu ietvaros tiek organizēti vairāki pētniecības un tehnoloģiju izstrādes projektu konkursi, un pirmajiem no tiem Eiropas Komisija piešķir līdzfinansējumu;
   10. *ERIC* konsorcijs – Eiropas Pētniecības infrastruktūras konsorcijs – *European Research Infrastructure Consortium (ERIC)*, kas ir izveidots saskaņā ar Padomes 2009. gada 25. jūnija Regulu (EK) Nr. 723/2009 par Kopienas tiesisko regulējumu, ko piemēro Eiropas Pētniecības infrastruktūras konsorcijam (*ERIC*) (Eiropas Savienības Oficiālais Vēstnesis, 2009.gada 8.augusts, Nr. L 206);
   11. *EURAXESS* portāls – Eiropas mēroga portāls (https://euraxess.ec.europa.eu/), kas izveidots, lai nodrošinātu mūsdienīgu un ērtu vidi informācijas apmaiņai zinātnieku starptautiskās un starpsektoru mobilitātes nodrošināšanai Eiropas Pētniecības telpas ietvaros;
   12. fundamentālie pētījumi – pētniecības kategorija, kas atbilst Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 84. punktam;
   13. grūtībās nonācis uzņēmums – komersants, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 18. punktā noteiktajai definīcijai;
   14. Kopējās programmēšanas iniciatīvas (*Joint Programming Initiatives*) – Eiropas Komisijas iniciatīvas, lai, apvienojot Eiropas Savienības dalībvalstu resursus, īstenotu pētniecību sabiedrībai būtiskās jomās. To ietvaros Eiropas Savienības dalībvalstis izstrādā stratēģiskās pētniecības programmas (*Strategic Research Agenda*), kuru pamatā ir kopējs skatījums par veidu, kādā risināmas svarīgas sabiedrības problēmas, tostarp izmantojot “Apvārsnis 2020” instrumentus, kā arī nodrošinot dalībvalstu finansiālo ieguldījumu;
   15. kopuzņēmums *ECSEL* (*Electronic Components and Systems for European Leadership (ECSEL)*) – publiskā un privātā sektora partnerības kopīgās tehnoloģiju ierosmes kopuzņēmums “Elektroniskie komponenti un sistēmas Eiropas vadošās lomas nostiprināšanai”, kas izveidots ar Padomes 2014. gada 6. maija Regulu (ES) Nr. 561/2014, ar ko izveido kopuzņēmumu *ECSEL* (Eiropas Savienības Oficiālais Vēstnesis, 2014. gada 7. jūnijs, Nr. L 169), apvienojot kopuzņēmumus nanoelektronikas jomā un iegulto sistēmu jomā, kuriem pievienota Tehnoloģiju platforma Viedo sistēmu integrēšanai;
   16. lielais komersants – komersants, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 24. punktā noteiktajai definīcijai;
   17. Nacionālais kontaktpunkts – Valsts izglītības attīstības aģentūras struktūrvienība programmas „Apvārsnis 2020” Latvijas Nacionālā kontaktpunkta funkciju īstenošanai;
   18. pētniecība – darbības, kas aptver vienu vai vairākas pētniecības kategorijas un kas ir paredzētas, lai izpildītu precīzu ekonomiska, zinātniska vai tehniska rakstura nedalāmu uzdevumu ar iepriekš skaidri noteiktiem mērķiem. Pētniecības projektu var veidot vairākas darbu paketes, un tas ietver skaidrus mērķus, veicamās darbības, lai sasniegtu šos mērķus (tostarp to paredzamās izmaksas), kā arī konkrētus rezultātus, lai noteiktu šo darbību iznākumu un salīdzinātu tos ar attiecīgajiem mērķiem. Ja divi vai vairāki pētniecības projekti nav skaidri nošķirami viens no otra un, jo īpaši, ja tiem nav tehnoloģisku panākumu patstāvīgas varbūtības, tos uzskata par vienu projektu;
   19. pētniecības organizācija – institūcija, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 83. punktā noteiktajai definīcijai;
   20. pilna darba laika ekvivalents – zinātnē nodarbinātā darbinieka kopējā pētnieciskajā darbā nostrādātais stundu skaits (tai skaitā ikgadējais apmaksātais atvaļinājums), kāds ir veicams normālā darba laika ietvaros attiecīgajā kalendārajā gadā;
   21. programma “Apvārsnis 2020” – Eiropas Savienības pētniecības un inovācijas pamatprogramma “Apvārsnis 2020”;
   22. publiskā finansējuma intensitāte – kopējais Eiropas Reģionālās attīstības fonda finansējuma un valsts budžeta finansējuma apmērs procentos no projekta kopējām attiecināmajām izmaksām;
   23. rūpnieciskie pētījumi – pētniecības kategorija, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 85. punktā noteiktajai definīcijai;
   24. saimnieciskā darbība – jebkura darbība, kas ietver preču vai pakalpojumu piedāvāšanu tirgū, tai skaitā pētniecības infrastruktūras iznomāšana, komersantu uzdevumā īstenoti pakalpojumi vai līgumpētījumi;
   25. sīkais (mikro), mazais un vidējais komersants – komersants, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 2. punktā noteiktajai definīcijai;
   26. tehniski ekonomiskā priekšizpēte – darbības, kas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 2. panta 87. punktā noteiktajai definīcijai;
   27. tehnoloģiju tiesības – zinātība un citas tiesības vai to kombinācija, tostarp minēto tiesību pieteikumi vai reģistrācijas pieteikumi, kas atbilst Eiropas Komisijas 2014. gada 21. marta Regulas (ES) Nr. [316/2014](http://eur-lex.europa.eu/eli/reg/2014/316?locale=LV) par Līguma par Eiropas Savienības darbību 101. panta 3. punkta piemērošanu tehnoloģiju nodošanas nolīgumu kategorijām (Eiropas Savienības Oficiālais Vēstnesis, 2014. gada 28. marts, Nr. L 93) (turpmāk – Komisijas regula Nr. [316/2014](http://eur-lex.europa.eu/eli/reg/2014/316?locale=LV)) 1. panta “b” apakšpunktā noteiktajai definīcijai;
   28. zināšanu un tehnoloģiju pārnese – jebkurš process, kura mērķis ir iegūt, apkopot un izplatīt skaidras un vārdos neizteiktas zināšanas, tostarp prasmes un kompetenci gan saimnieciskās darbībās, gan darbībās, kurām nav saimniecisks raksturs, piemēram, pētniecības sadarbībā, konsultācijās, licencēšanā, jaunu uzņēmumu veidošanā, publikācijās un pētnieku un citu darbinieku, kas iesaistīti šajās darbībās, mobilitātē. Papildus zinātnes un tehnikas atziņām tā ietver arī citu veidu zināšanas, piemēram, zināšanas par to, kā lietot standartus un noteikumus, kuros tie iekļauti, un par reālās dzīves darbības vides apstākļiem, organizatoriskās inovācijas metodes, kā arī to zināšanu pārvaldību, kas saistītas ar nemateriālo aktīvu noteikšanu, iegūšanu, aizsardzību, aizstāvību un izmantošanu;
   29. zinātniskais personāls – atbilstoši zinātnisko darbību reglamentējošiem normatīvajiem aktiem ievēlētie vadošie pētnieki, pētnieki un zinātniskie asistenti, kā arī komercsabiedrībā strādājošās personas, kas veic vadošā pētnieka, pētnieka un zinātniskā asistenta pienākumus;
   30. zinātniskā institūcija – Latvijas Republikas Zinātnisko institūciju reģistrā reģistrēts zinātniskais institūts (publiska aģentūra, atvasināta publiska persona, valsts augstskolas struktūrvienība, privāto tiesību juridiskā persona vai tās struktūrvienība) vai augstskola.
3. Pasākuma mērķis ir sekmēt Eiropas Pētniecības telpas bilaterālās un multilaterālās sadarbības projektu izstrādi un dalību starptautiskos pētniecības, tīklošanās un sadraudzības pasākumos un Eiropas Pētniecības infrastruktūru stratēģiskā foruma infrastruktūras objektos, tai skaitā sniedzot atbalstu Nacionālā kontaktpunkta kapacitātes stiprināšanai.
4. Pasākuma mērķa grupa ir zinātniskās institūcijas, zinātniskais personāls, Latvijas Republikas Uzņēmumu reģistrā reģistrētie komersanti un Nacionālais kontaktpunkts.
5. Pasākuma ietvaros ir sasniedzami šādi uzraudzības rādītāji:
   1. iznākuma rādītājs līdz 2018. gada 31. decembrim – virs kvalitātes sliekšņa novērtēto un Eiropas Reģionālās attīstības fonda atbalstīto programmas “Apvārsnis 2020” projektu pieteikumu skaits, tai skaitā *Baltic Bonus* programmas ietvaros – 154
   2. finanšu rādītājs līdz 2018. gada 31. decembrim – sertificēti izdevumi 4 809 228 *euro* apmērā;
   3. iznākuma rādītājs līdz 2023. gada 31. decembrim – virs kvalitātes sliekšņa novērtēto un Eiropas Reģionālās attīstības fonda atbalstīto programmas “Apvārsnis 2020” un Eiropas Savienības 9. Ietvara programmas projektu pieteikumu skaits, tai skaitā *Baltic Bonus* programmas ietvaros – 1029;
   4. rezultāta rādītāji, kas sasniedzami līdz 2023. gada 31. decembrim darbības programmas “Izaugsme un nodarbinātība” prioritārā virziena “Pētniecība, tehnoloģiju attīstība un inovācijas” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” koprezultātā:
      1. vidējais zinātnisko publikāciju skaits uz vienu zinātniskā personāla pilna darba laika ekvivalentu gadā – 0,48;
      2. valsts un augstākās izglītības sektora piesaistītais ārējais finansējums zinātniski pētnieciskajam darbam – 160 600 000 *euro*.
6. Pasākuma ietvaros atbildīgās iestādes funkcijas pilda Izglītības un zinātnes ministrija (turpmāk – atbildīgā iestāde).
7. Pasākumam plānotais kopējais attiecināmais finansējums ir 32 552 786 *euro*, no kuriem Eiropas Reģionālās attīstības fonda finansējums – 27 669 868 *euro* un valsts budžeta līdzfinansējums – 4 882 918 *euro*.
8. Pirmās otrās un trešās kārtas ietvaros īstenotam ar saimniecisku darbību nesaistītam projektam maksimālais attiecināmais Eiropas Reģionālās attīstības fonda finansējuma apmērs nepārsniedz 85 procentus no projekta kopējā attiecināmā finansējuma. Nepieciešamo nacionālo līdzfinansējumu nodrošina no valsts budžeta finansējuma un tas nepārsniedz 15 procentus no projekta kopējā attiecināmā finansējuma.
9. Lai slēgtu vienošanos vai līgumu par projekta īstenošanu, līdz 2018. gada 31. decembrim atlases kārtu ietvaros pieejamais kopējais attiecināmais finansējums ir 23 537 360 *euro*, no kuriem Eiropas Reģionālās attīstības fonda finansējums 20 006 756 *euro* un valsts budžeta līdzfinansējums 3 530 604 *euro*. Pēc 2019. gada 1. janvāra atbildīgā iestāde atbilstoši Eiropas Komisijas lēmumam par prioritārajam virzienam “Pētniecība, tehnoloģiju attīstība un inovācijas” Eiropas Reģionālās attīstības fonda noteiktā snieguma ietvara izpildi var ierosināt palielināt pieejamo attiecināmo finansējumu līdz šo noteikumu 7. punktā minētajam plānotajam maksimālajam finansējuma apmēram, ievērojot šo noteikumu 39. punktā noteikto.
10. Šo noteikumu 12., 35. un 54. punktā noteiktais atlases kārtas projekta iesniedzējs, kas pēc tam, kad ir noslēgta vienošanās vai līgums, ir arī Eiropas Reģionālās attīstības fonda finansējuma saņēmējs (turpmāk – finansējuma saņēmējs), sagatavo un saskaņā ar projekta iesniegumu atlases kārtas nolikuma prasībām noteiktajā termiņā iesniedz projekta iesniegumu sadarbības iestādē Kohēzijas politikas fondu vadības informācijas sistēmā 2014. – 2020. gadam.

**II. Pirmās kārtas projektu īstenošanas nosacījumi**

1. Pirmo kārtu īsteno ierobežotas projektu iesniegumu atlases veidā.
2. Projekta iesniedzējs pirmās kārtas ietvaros ir:
   1. Izglītības un zinātnes ministrija;
   2. Valsts izglītības attīstības aģentūra.
3. Pirmās kārtas ietvaros katrs projekta iesniedzējs iesniedz vienu ar saimniecisku darbību nesaistītu projekta iesniegumu un to īsteno individuāli.
4. Pirmajai kārtai plānotais kopējais attiecināmais finansējums ir 16 635 686  *euro,* no kuriem Eiropas Reģionālās attīstības fonda finansējums 14 140 333 *euro* un valsts budžeta līdzfinansējums 2 495 353 *euro*.
5. Projekta iesniedzējam plānotais kopējais attiecināmais finansējums nepārsniedz:
   1. Izglītības un zinātnes ministrijai – 10 806 632 *euro* (Eiropas Reģionālās attīstības fonda finansējums 9 185 637 *euro* un valsts budžeta līdzfinansējums 1 620 995 *euro*);
   2. Valsts izglītības attīstības aģentūrai – 5 829 054 *euro* (Eiropas Reģionālās attīstības fonda finansējums 4 954 696 *euro* un valsts budžeta līdzfinansējums 874 358 *euro*).
6. Projekta iesniedzējam pieejamais kopējais attiecināmais finansējums līdz 2018. gada 31. decembrim, lai slēgtu vienošanos par projektu īstenošanu, nepārsniedz:
   1. Izglītības un zinātnes ministrijai – 6 688 082 *euro* (Eiropas Reģionālās attīstības fonda finansējums – 5 684 870 *euro* un valsts budžeta līdzfinansējums – 1 003 212 *euro*);
   2. Valsts izglītības attīstības aģentūrai – 5 776 894 *euro* (Eiropas Reģionālās attīstības fonda finansējums 4 910 360 *euro* un valsts budžeta līdzfinansējums 866 534 *euro*).
7. Pirmās kārtas ietvaros līdz 2023. gada 31. decembrim ir sasniedzami šādi rādītāji:
   1. šo noteikumu 12.1. apakšpunktā noteiktā projekta iesniedzēja projektā:
      1. uzraudzības rādītājs: Eiropas Reģionālās attīstības fonda atbalstīti un virs kvalitātes sliekšņa novērtēti programmas “Apvārsnis 2020” un Eiropas Savienības 9. Ietvara programmas ietvaros iesniegti projekti, tai skaitā ne mazāk kā 10 Eiropas Reģionālās attīstības fonda atbalstīti un finansēti projekti Kopējās programmēšanas iniciatīvās;
      2. specifiskie iznākuma rādītāji:
         1. nodrošināta dalība piecās Kopējās programmēšanas iniciatīvās;
         2. nodrošināta Pasaules Latviešu zinātnieku kongresa norise Latvijā;
         3. oriģināli zinātniskie raksti, kas publicēti:
   2. šo noteikumu 12.2. apakšpunktā noteiktā projekta iesniedzēja projektā:
      1. uzraudzības rādītājs: Eiropas Reģionālās attīstības fonda atbalstīti un virs kvalitātes sliekšņa novērtēti programmas “Apvārsnis 2020” un Eiropas Savienības 9. Ietvara programmas ietvaros iesniegti projekti, tai skaitā:
         1. ne mazāk kā 10 Eiropas Reģionālās attīstības fonda atbalstīti un finansēti projekti *ERA-NET* *COFUND* projektu ietvaros;
         2. atbalstīta ne mazāk kā 65 programmas “Apvārsnis 2020” un Eiropas Savienības 9. Ietvara programmas apakšprogrammu konkursos iesniegtu un virs kvalitātes sliekšņa novērtētu projektu sagatavošanas finansēšana periodā no 2014. – 2023. gadam, par kuru sagatavošanu nav saņemts atbalsts otrās kārtas ietvaros;
      2. specifiskais iznākuma rādītājs – īstenots Nacionālā kontaktpunkta darbības paplašināšanas un efektivitātes paaugstināšanas īstenošanas plāns atbalstam dalībai programmā “Apvārsnis 2020” un Eiropas Savienības 9. Ietvara programmā, kas tiek īstenots ne ilgāk kā līdz projekta īstenošanas beigām;
   3. īstenojot šo noteikumu 19.2.3. un 20.4. apakšpunktā noteiktās atbalstāmās darbības šādi specifiskie iznākuma rādītāji:
      1. oriģināli zinātniskie raksti, kas publicēti:
         1. žurnālos vai konferenču rakstu krājumos, kuru citēšanas indekss sasniedz vismaz 50 procentus no nozares vidējā citēšanas indeksa;
         2. Web of Science vai SCOPUS (A vai B) datubāzēs iekļautos žurnālos vai konferenču rakstu krājumos;
      2. tehnoloģiju tiesības:
         1. patenti;
         2. citi nemateriālie aktīvi;
      3. intelektuālā īpašuma licences līgumi;
      4. jauna produkta vai tehnoloģijas prototips;
      5. jaunas ārstniecības un diagnostikas metodes (tai skaitā nekomercializējama metode), kas papildina šo noteikumu 17.3.1., 17.3.2., 17.3.3. un 17.3.4. apakšpunktā noteiktos rādītājus;
      6. citi pētījuma vai projekta specifikai atbilstoši rādītāji (tai skaitā dati), kas papildina šo noteikumu 17.3.1., 17.3.2., 17.3.3. un 17.3.4. apakšpunktā noteiktos rādītājus.
8. Projekta iesniedzējs sagatavo un sadarbības iestādē iesniedz projekta iesniegumu atbilstoši projekta iesniegumu atlases kārtas nolikumā noteiktajām prasībām, pielikumā tostarp pievienojot šādus dokumentus:
   1. Izglītības un zinātnes ministrijas projektam:
      1. rīcības plānu dalībai Kopējās programmēšanas iniciatīvās, kas saskaņots ar atbilstošo nozaru ministrijām, un tiek īstenots ne ilgāk kā līdz projekta īstenošanas beigām;
      2. starptautiskās sadarbības stiprināšanas komunikācijas pasākumu plānu, kas tostarp nodrošina papildinātību ar darbības programmas “Izaugsme un nodarbinātība” 1.2.1. specifiskā atbalsta mērķa “Palielināt privātā sektora investīcijas P&A” 1.2.1.2. pasākuma “Atbalsts tehnoloģiju pārneses sistēmas pilnveidošanai” (turpmāk – 1.2.1.2. pasākums) atbalstāmajām darbībām, ko īsteno Latvijas Investīciju un attīstības aģentūra, un kas tiek īstenots ne ilgāk kā līdz projekta īstenošanas beigām;
   2. Valsts izglītības attīstības aģentūras projektam:
      1. Nacionālā kontaktpunkta darbības paplašināšanas un efektivitātes paaugstināšanas īstenošanas plānu, kas saskaņots ar Latvijas Zinātņu akadēmiju, Valsts zinātnisko institūtu asociāciju, Latvijas Jauno zinātnieku apvienību, Rektoru padomi, Latvijas Tirdzniecības un rūpniecības kameru un Izglītības un zinātnes ministriju, un kurā definētas darbības, kas tiek finansētas no valsts budžeta līdzekļiem un no projekta ietvaros atbalstāmajām darbībām, nodrošinot to papildinātību un nepārklāšanos, un kas tiek īstenots ne ilgāk kā līdz projekta īstenošanas beigām;
      2. dalības plānu indikatīvajos *ERA-NET* *COFUND* aktivitātes projektos, ņemot vērā zinātnes prioritāros virzienus, Viedās specializācijas stratēģijas prioritātes, īstenotās valsts pētījumu programmas un zinātnisko institūciju priekšlikumus, kas tiek īstenots ne ilgāk kā līdz projekta īstenošanas beigām;
      3. nolikumu, kas nosaka atbalsta piešķiršanas kārtību programmas “Apvārsnis 2020” apakšprogrammu konkursos iesniegtu un virs kvalitātes sliekšņa novērtētu projektu sagatavošanas finansēšanai.
9. Finansējuma saņēmējs – Izglītības un zinātnes ministrija – projekta ietvaros īsteno šādas atbalstāmās darbības:
   1. Latvijas pētniecības un attīstības interešu pārstāvniecības stiprināšana programmas “Apvārsnis 2020” programmkomitejās un citās starptautiskās programmās, tostarp nodrošinot Latvijas Viedās specializācijas stratēģijai atbilstošu nozaru specializācijas jomas vajadzību padziļinātu analīzi;
   2. nacionālā līmeņa pasākumi starptautiskās sadarbības tīklu paplašināšanai, tai skaitā:
      1. mērķtiecīga attiecību veidošana un sadarbība ar diasporu ārvalstīs kopīgu pētniecības un attīstības pasākumu īstenošanai un sadarbības iespēju paplašināšanai, tostarp Latvijas zinātnieku diasporas kopienas ārvalstīs apzināšana un analīze par līdzšinējiem savstarpējās sadarbības tīkliem un komunikācijas pasākumiem ar Latvijas zinātnieku diasporu;
      2. mērķtiecīga sadarbība ar Latvijas un ārvalstu ekonomiskajām un diplomātiskajām pārstāvniecībām sadarbības kontaktu paplašināšanai un padziļināšanai, tostarp atbilstošu informācijas un komunikācijas materiālu gatavošana, vienlaikus definējot darbības, kas tiek finansētas no valsts budžeta līdzekļiem un no projekta ietvaros atbalstāmajām darbībām, nodrošinot papildinātību un nepārklāšanos ar Latvijas Investīciju un attīstības aģentūras īstenotajām darbībām;
      3. Latvijas dalības nodrošināšana starptautiskās pētniecības un attīstības sadarbības iniciatīvās, prioritāri Kopējās programmēšanas iniciatīvās, tostarp piešķirot tām atbilstošu dalības finansējumu un nodrošinot to ietvaros atbalstīto ar saimniecisku darbību nesaistīto projektu Latvijas partneru daļas finansēšanu atbilstoši attiecīgajā Kopējās programmēšanas iniciatīvā noteiktajām atbalstāmajām darbībām un attiecināmajām izmaksām;
      4. komunikācijas kampaņas īstenošana, tai skaitā mērķgrupu pētījumi, ja nepieciešams;
      5. Pasaules Latviešu zinātnieku kongresa organizēšana 2018. gadā;
   3. Nacionālās zinātniskās darbības informācijas sistēmas funkcionalitātes paplašināšana un datu integrācijas risinājumi ar citām informācijas sistēmām vai datu bāzēm, tostarp nodrošinot papildinātību ar 1.2.1.2. pasākuma atbalstāmajām darbībām, ko īsteno Latvijas Investīciju un attīstības aģentūra;
   4. projekta publicitātes un komunikācijas pasākumu īstenošana, kas noteikta Eiropas Parlamenta un Padomes 2013. gada 17. decembra Regulā (ES) Nr. [1303/2013](http://eur-lex.europa.eu/eli/reg/2013/1303/oj/?locale=LV), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. [1083/2006](http://eur-lex.europa.eu/eli/reg/2006/1083/oj/?locale=LV) (turpmāk – Parlamenta un Padomes Regula Nr. [1303/2013](http://eur-lex.europa.eu/eli/reg/2013/1303/oj/?locale=LV)) un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana;
   5. projekta vadība.
10. Finansējuma saņēmējs – Valsts izglītības attīstības aģentūra – projekta ietvaros īsteno šādas atbalstāmās darbības:
    1. Nacionālā kontaktpunkta darbības paplašināšanas un efektivitātes uzlabošanas pasākumi:
       1. Nacionālā kontaktpunkta informatīvās un konsultatīvās ekspertīzes nodrošināšana un to kompetences stiprināšana, tai skaitā:
          1. papildu atbilstošas kvalifikācijas ekspertu piesaiste;
          2. Nacionālā kontaktpunkta ekspertu dalība tematiskajos pasākumos, kas organizēti programmas “Apvārsnis 2020” ietvaros un specializētajās mācībās;
          3. Nacionālā kontaktpunkta klientu – programmas “Apvārsnis” potenciālo projektu iesniedzēju – datu bāzes attīstība, tostarp integrācija ar Nacionālās zinātniskās darbības informācijas sistēmu;
          4. konsultāciju un mācību pasākumu nodrošināšana programmas “Apvārsnis 2020” potenciālajiem projektu iesniedzējiem;
       2. *EURAXESS* portāla darbības nodrošināšana Latvijā, veicinot zinātnieku starptautisko un starpsektoru mobilitāti un informācijas nodrošināšanu par zinātniskās karjeras iespējām Latvijā;
       3. Latvijas dalības programmā “Apvārsnis 2020” izvērtējums tās īstenošanas vidusposmā un noslēgumā;
    2. ekspertīzes nodrošināšana darbības programmas “Izaugsme un nodarbinātība” prioritārā virziena “Pētniecība, tehnoloģiju attīstība un inovācijas” 1.1.1. specifiskā atbalsta mērķa “Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā” 1.1.1.2. pasākuma “Pēcdoktorantūras pētniecības atbalsts” (turpmāk – 1.1.1.2. pasākums) pētniecības pieteikumu atlasē, sākot ar 1.1.1.2. pasākuma otrās projektu iesniegumu atlases kārtas īstenošanu;
    3. programmas “Apvārsnis 2020” un Eiropas Savienības 9. Ietvara programmas apakšprogrammu konkursos iesniegta un virs kvalitātes sliekšņa novērtēta projekta sagatavošanas finansēšana, tostarp nodrošinot nepārklāšanos ar otrās kārtas ietvaros īstenoto projektu atbalstāmajām darbībām un attiecināmajām izmaksām, un ja par attiecīgā projekta sagatavošanu iepriekš nav saņemts Eiropas strukturālo un investīciju fondu vai valsts budžeta finansējums programmas *Baltic Bonus* ietvaros laika posmā no 2014. līdz 2016. gadam;
    4. Latvijas dalības nodrošināšana *ERA-NET COFUND* projektu konsorcijos un to ietvaros atvērtajos projektu konkursos iesniegto un atbalstīto ar saimniecisku darbību nesaistītu pētniecības projektu Latvijas partneru projektu daļu finansēšana un uzraudzība atbilstoši attiecīgajā *ERA-NET COFUND* projektā noteiktajām atbalstāmajām darbībām un attiecināmajām izmaksām tajās atlases kārtās, kurās nav Eiropas Komisijas līdzfinansējums no programmas “Apvārsnis 2020” līdzekļiem;
    5. projekta vadība;
    6. projekta publicitātes un komunikācijas pasākumu īstenošana, saskaņā ar Parlamenta un Padomes Regulā Nr. [1303/2013](http://eur-lex.europa.eu/eli/reg/2013/1303/oj/?locale=LV) noteikto.
11. Pirmās kārtas ietvaros attiecināmas ir šādas izmaksu pozīcijas:
    1. projekta tiešās attiecināmās izmaksas šo noteikumu 19. un 20. punktā minēto darbību veikšanai:
       1. tiešās attiecināmās personāla izmaksas:
          1. projekta vadības personāla atlīdzības izmaksas (izņemot virsstundas), ņemot vērā, ka:
             1. tās ir līdz pieciem procentiem no projekta kopējām attiecināmajām izmaksām un nepārsniedz 56 580 *euro* gadā projekta iesniedzējam – Izglītības un zinātnes ministrijai – šo noteikumu 19.5. apakšpunktā minētās darbības īstenošanai;
             2. tās ir līdz pieciem procentiem no projekta kopējām attiecināmajām izmaksām un nepārsniedz 56 580 *euro* gadā projekta iesniedzējam – Valsts izglītības attīstības aģentūrai – šo noteikumu 20.5. apakšpunktā minētās darbības īstenošanai;
          2. projekta īstenošanas personāla atlīdzības izmaksas (izņemot virsstundas) šo noteikumu 19.1., 19.2., 19.3., 20.1., 20.2., 20.3. un 20.4. apakšpunktā minēto darbību īstenošanai;
       2. veselības apdrošināšanas izmaksas un obligāto veselības pārbaužu izmaksas finansējuma saņēmēja projekta vadības un īstenošanas personālam. Ja veselības apdrošināšana paredzēta finansējuma saņēmēja iestādē un minētais personāls ir nodarbināts normālo darba laiku, veselības apdrošināšanas izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai daļlaiku, veselības apdrošināšanas izmaksas nosakāmas proporcionāli darba slodzes procentuālajam sadalījumam. Veselības apdrošināšanas izmaksas attiecināmas tikai uz periodu, kad minētais personāls ir nodarbināts projektā;
       3. jaunradītu darbavietu aprīkojuma (biroja mēbeles un tehnika, datorprogrammas un licences) iegādes izmaksas ne vairāk kā 3 000 *euro* vienai darbavietai visā projekta īstenošanas laikā. Jaunradītas darbavietas aprīkojuma iegādes izmaksas, tai skaitā aprīkojuma uzturēšanas un remonta izmaksas, attiecināmas ne vairāk kā 3000 *euro* apmērā vienai darbavietai visā projekta īstenošanas laikā, ja projekta vadības vai īstenošanas personāls ir nodarbināts projektā vismaz 30 procentu apmērā no normālā darba laika uz darba līguma pamata. Ja projekta vadības vai īstenošanas personāls ir nodarbināts nepilnu darba laiku vai daļlaiku, jaunradītas darbavietas aprīkojuma iegādes izmaksas ir attiecināmas proporcionāli darba slodzes procentuālajam sadalījumam;
       4. komandējumu (iekšzemes un ārvalstu) un darba braucienu izmaksas projekta vadības un īstenošanas personālam atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi, ja tās ir pamatotas un saistītas ar projekta īstenošanu;
       5. transporta izmaksas (maksa par degvielu, transportlīdzekļu noma, transporta pakalpojumu pirkšana, maksa par sabiedriskā transporta izmantošanu);
       6. pakalpojumu izmaksas šo noteikumu 19.1., 19.2., 19.3., 19.4., 20.1. un 20.6. apakšpunktā minēto darbību īstenošanai. Ja pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, attiecināmas ir arī darba devēja valsts sociālās apdrošināšanas obligāto iemaksu izmaksas;
       7. informatīvo un mācību materiālu izstrādes un publiskošanas izmaksas šo noteikumu 19.2. un 20.1. apakšpunktā minēto darbību īstenošanai;
       8. ar semināru, diskusiju, konferenču un mācību organizēšanu un īstenošanu saistītās izmaksas, tai skaitā telpu īres izmaksas, ja aktivitāšu īstenošanai nepieciešams īrēt telpas ārpus finansējuma saņēmēja juridiskās adreses, un izdales materiālu nodrošinājuma izmaksas šo noteikumu 19.1., 19.2. 20.1., 20.3. un 20.4. apakšpunktā minēto darbību īstenošanai;
       9. pievienotās vērtības nodoklis projekta tiešajām attiecināmajām izmaksām, ja finansējuma saņēmējs to nevar atgūt no valsts budžeta atbilstoši Latvijas Republikas normatīvajiem aktiem nodokļu politikas jomā;
       10. projekta informācijas un publicitātes pasākumu izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana šo noteikumu 19. un 20. punktā minēto atbalstāmo darbību īstenošanai;
       11. šo noteikumu 20.3. apakšpunktā noteiktā viena programmas “Apvārsnis 2020” projekta pieteikuma sagatavošanas izmaksas, kas līdz Izglītības un zinātnes ministrijas izstrādātās vienas vienības izmaksu metodikas saskaņošanai ar vadošo iestādi nepārsniedz 9 000 *euro*, ja projekta iesniedzējs ir programmas “Apvārsnis 2020” projekta pieteikuma koordinators un nepārsniedz 6 000 *euro*, ja projekta iesniedzējs ir programmas “Apvārsnis 2020” projekta pieteikuma partneris, ievērojot šādus faktisko izmaksu ierobežojumus:
           1. ārvalstu braucieni uz projekta pieteikuma sagatavošanas plānošanas sanāksmi ir līdz četrām dienām un izmaksas nepārsniedz 1500 *euro*;
           2. atalgojuma izmaksas par šo noteikumu 20.3. apakšpunktā noteikto projektu sagatavošanu tiek noteiktas saskaņā ar finansējuma saņēmēja iekšējo atalgojuma politiku un:
              1. zinātniskajam personālam nepārsniedz 400 darba stundas, ja programmas “Apvārsnis 2020” projekta pieteikumu piesaka kā koordinators;
              2. zinātniskajam personālam nepārsniedz 200 darba stundas, ja programmas “Apvārsnis 2020” projekta pieteikumu piesaka kā partneris;
       12. *ERA-NET COFUND* projektu ietvaros atvērtajos projektu konkursos iesniegto un atbalstīto pētniecības projektu Latvijas partneru darbību izmaksas;
    2. projekta netiešās attiecināmās izmaksas šo noteikumu 19. un 20. punktā minēto darbību veikšanai – tās plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 21.1.1. apakšpunktā minētajām tiešajām attiecināmajām personāla izmaksām. Netiešo izmaksu vienoto likmi piemēro personāla izmaksām, kuras radušās uz darba līguma pamata (vai ieceļot amatā ar rīkojumu, ja attiecināms).
12. Plānojot šo noteikumu 21.1.1. apakšpunktā minētās tiešās attiecināmās personāla izmaksas, finansējuma saņēmējs nodrošina, ka projekta vadības un īstenošanas personāls ir nodarbināts uz pilnu darba laiku vai nepilnu darba laiku ne mazāk kā 30 procentu apmērā no normālā darba laika, attiecīgi veicot projekta vadības un īstenošanas personāla darba laika uzskaiti par veiktajām funkcijām un nostrādāto laiku.
13. Šo noteikumu 20.3. apakšpunktā noteiktās atbalstāmās darbības nodrošināšanai atbalstu sniedz:
    1. programmas “Apvārsnis 2020” ar saimniecisku darbību nesaistīta projekta pieteikuma sagatavošanai, ja tas atbilst šo noteikumu 2.1. apakšpunktā noteiktajām prasībām;
    2. programmas “Apvārsnis 2020” ar saimniecisku darbību saistīta projekta pieteikuma sagatavošanai, ja tas atbilst šo noteikumu 2.2. apakšpunktā noteiktajām prasībām.
14. Atbalstu šo noteikumu 23.2. apakšpunktā noteiktajam sniedz saskaņā ar Eiropas Komisijas 2013. gada 18. decembra Regulu (ES) Nr. [1407/2013](http://eur-lex.europa.eu/legal-content/LV/TXT/?uri=CELEX%3A32013R1407) par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24.decembris, Nr. L 352) (turpmāk – Komisijas regula Nr. [1407/2013](http://eur-lex.europa.eu/legal-content/LV/TXT/?uri=CELEX%3A32013R1407)) un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, un tas ir uzskatāms par komercdarbības atbalstu. Kārtību, kādā šo noteikumu 12.2. apakšpunktā noteiktais projekta iesniedzējs piešķir atbalstu ar saimniecisku darbību saistīta projekta sagatavošanas finansēšanai, nosaka atbalsta programmas īstenošanas nolikumā.
15. Šo noteikumu 12.2. apakšpunktā noteiktais projekta iesniedzējs pirms *de minimis* atbalsta piešķiršanas pārbauda, vai atbalsta apmērs kopā ar attiecīgajā fiskālajā gadā un iepriekšējos divos fiskālajos gados piešķirto *de minimis* atbalstu nepārsniedz Komisijas regulas Nr. [1407/2013](http://eur-lex.europa.eu/legal-content/LV/TXT/?uri=CELEX%3A32013R1407) 3. panta 2. punktā noteikto maksimālo kopējā *de minimis* atbalsta apmēru. *De minimis* atbalsta apmērs tiek vērtēts viena vienota uzņēmuma līmenī.
16. Viens vienots uzņēmums ir tāds uzņēmums, kas atbilst Komisijas regulas Nr. [1407/2013](http://eur-lex.europa.eu/legal-content/LV/TXT/?uri=CELEX%3A32013R1407) 2. panta 2. punktā noteiktajam.
17. Šo noteikumu 12.2. apakšpunktā noteiktais projekta iesniedzējs un šo noteikumu 23.2. apakšpunktā noteiktais atbalsta saņēmējs nodrošina informācijas par *de minimis* atbalstu pieejamību 10 gadus, skaitot no atbalsta piešķiršanas dienas, atbilstoši Komisijas regulas Nr. [1407/2013](http://eur-lex.europa.eu/legal-content/LV/TXT/?uri=CELEX%3A32013R1407) 6. panta 4. punktā noteiktajam.
18. Šo noteikumu 12.2. apakšpunktā noteiktais projekta iesniedzējs nepiešķir *de minimis* atbalstu, ja *de minimis* atbalsts ir saistīts ar kādu no Komisijas regulas Nr. [1407/2013](http://eur-lex.europa.eu/legal-content/LV/TXT/?uri=CELEX%3A32013R1407) 1. panta 1. punktā noteiktajām nozarēm un darbībām.
19. Ja šo noteikumu 23.2. apakšpunktā noteiktais atbalsta saņēmējs vienlaikus darbojas vienā vai vairākās neatbalstāmajās nozarēs un veic neatbalstāmās darbības, kas noteiktas Komisijas regulas Nr. [1407/2013](http://eur-lex.europa.eu/legal-content/LV/TXT/?uri=CELEX%3A32013R1407) 1. panta 1. punktā, *de minimis* atbalsta saņēmējs nodrošina šo nozaru darbību vai izmaksu nodalīšanu saskaņā ar Komisijas regulas Nr. [1407/2013](http://eur-lex.europa.eu/legal-content/LV/TXT/?uri=CELEX%3A32013R1407) 1. panta 2. punktu.
20. Piešķirot šo noteikumu 23. punktā noteikto atbalstu, šo noteikumu 12.2. apakšpunktā noteiktais projekta iesniedzējs pārbauda, vai šo noteikumu 23. punktā noteiktā atbalsta saņēmējam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*.
21. Šo noteikumu 19.2.3. un 20.4. apakšpunktā minēto Kopējo programmēšanas iniciatīvu un *ERA-NET COFUND* projektu ietvaros finansēto projektu uzraudzības kārtību finansējuma saņēmējs saskaņo ar atbildīgo iestādi un sadarbības iestādi.
22. Finansējuma saņēmējs ar saimniecisku darbību nesaistītu projektu īsteno no dienas, kad noslēgta vienošanās par pirmās kārtas projekta īstenošanu, un ne ilgāk kā līdz 2023. gada 30.  novembrim. Pirmās kārtas projekta ietvaros ir atbalstāmas:
    1. šo noteikumu 19. punktā un 20.1., 20.2., 20.4., 20.5. un 20.6. apakšpunktā noteiktās darbības, ja tās nav finansētas no citiem publiskiem finanšu instrumentiem un veiktas, sākot ar 2017. gada 1. janvāri;
    2. šo noteikumu 20.3. apakšpunktā noteiktās darbības, ja tās nav finansētas no citiem publiskiem finanšu instrumentiem un veiktas:
       1. sākot ar 2014. gada 1. janvāri un līdz vienošanās noslēgšanai, ja programmas “Apvārsnis 2020” konkursā iesniegta un virs kvalitātes sliekšņa novērtēta projekta izstrādātājs vienlaikus ar finansējuma pieprasījumu iesniedz projekta pieteikumā paredzēto darbību ilgtspējas pamatojumu;
       2. pēc vienošanās noslēgšanas.
23. Ja kādu no šo noteikumu 19.1., 19.2., 19.3., 19.4., 20.1., 20.3., 20.4. un 20.6. apakšpunktā noteiktajām atbalstāmajām darbībām šo noteikumu 12. [punktā](https://likumi.lv/ta/id/286262-darbibas-programmas-izaugsme-un-nodarbinatiba-1-2-1-specifiska-atbalsta-merka-palielinat-privata-sektora-investicijas-p-a-1-2-1...#p29) noteiktais projekta iesniedzējs īsteno ārpakalpojuma veidā, tas nodrošina, ka ārpakalpojumu veic ievērojot normatīvajos aktos publisko iepirkumu jomā noteiktās iepirkuma procedūras.

**III. Otrās kārtas projektu īstenošanas nosacījumi**

1. Otro kārtu īsteno ierobežotas projektu iesniegumu atlases veidā.
2. Projektu iesniedzēji otrās kārtas ietvaros ir šādas zinātniskās institūcijas:
   1. Daugavpils Universitāte, kā sadarbības partneri projekta īstenošanā iesaistot Latvijas Hidroekoloģijas institūtu;
   2. Elektronikas un datorzinātņu institūts;
   3. Jāzepa Vītola Latvijas Mūzikas akadēmija;
   4. Latvijas Biomedicīnas pētījumu un studiju centrs;
   5. Latvijas Kultūras akadēmija;
   6. Latvijas Lauksaimniecības universitāte, kā sadarbības partneri projekta īstenošanā iesaistot Agroresursu un ekonomikas institūtu un Dārzkopības institūtu;
   7. Latvijas Mākslas akadēmija;
   8. Latvijas Organiskās sintēzes institūts;
   9. Latvijas Universitāte, kā sadarbības partneri projekta īstenošanā iesaistot Latvijas Universitātes Cietvielu fizikas institūtu, Latvijas Universitātes Matemātikas un informātikas institūtu un Latvijas Universitātes Literatūras, folkloras un mākslas institūtu;
   10. Latvijas Valsts koksnes ķīmijas institūts;
   11. Latvijas Valsts mežzinātnes institūts “Silava”;
   12. Liepājas Universitāte;
   13. Pārtikas drošības, dzīvnieku veselības un vides zinātniskais institūts “BIOR”;
   14. Rēzeknes Tehnoloģiju akadēmija;
   15. Rīgas Stradiņa universitāte;
   16. Rīgas Tehniskā universitāte;
   17. Ventspils Augstskola;
   18. Vidzemes Augstskola.
3. Otrās kārtas ietvaros katrs projekta iesniedzējs iesniedz vienu ar saimniecisku darbību nesaistītu projekta iesniegumu, kura darbības atbilst šo noteikumu 2.5. apakšpunktā noteiktajiem nosacījumiem, un to īsteno individuāli vai sadarbībā ar šo noteikumu 35.1., 35.6. un 35.9. apakšpunktā noteiktajiem sadarbības partneriem.
4. Otrajai kārtai plānotais kopējais attiecināmais finansējums ir 6 617 100 *euro*, ko veido Eiropas Reģionālās attīstības fonda finansējums – 5 624 535 *euro* un valsts budžeta līdzfinansējums – 992 565 *euro*.
5. Lai slēgtu vienošanos par projekta īstenošanu, līdz 2018. gada 31. decembrim otrās kārtas ietvaros pieejamais kopējais attiecināmais finansējums ir 6 272 384 *euro*, ko veido Eiropas Reģionālās attīstības fonda finansējums – 5 331 526 *euro* un valsts budžeta līdzfinansējums – 940 858 *euro*.
6. Projekta iesniedzējs sadarbības iestādē iesniedz vienu projekta iesniegumu un ar sadarbības iestādi noslēdz vienošanos par projekta īstenošanu. Otrās kārtas ietvaros projekta iesniedzējs plāno projekta īstenošanu pa posmiem, ievērojot šādus nosacījumus:
   1. pirmā posma īstenošanai šo noteikumu 44.1. un 44.2. apakšpunktā noteikto darbību īstenošanai pieejams finansējums 93,9 procentu apmērā no projekta iesniedzējam kopējā atbilstoši šo noteikumu 2. pielikumā noteiktajai publiskā finansējuma sadalījuma metodikai aprēķinātā attiecināmā publiskā finansējuma;
   2. snieguma rezerves finansējumu 6,1 procentu apmērā no otrās kārtas ietvaros attiecināmā finansējuma, kas paredzēts šo noteikumu 44.1. un 44.2. apakšpunktā noteikto darbību īstenošanai, līdz 2018. gada 31. decembrim ietver otrās kārtas projektu snieguma fondā, kas projekta iesniedzējam ir pieejams papildus, saskaņā ar šo noteikumu 39.3. apakšpunktā noteikto;
   3. lēmumu par snieguma fonda finansējuma pārdali otrās kārtas finansējuma saņēmējiem pieņem Izglītības un zinātnes ministrija pēc Eiropas Komisijas lēmuma par snieguma ietvara izpildi un pēc 2020. gada 1. aprīļa, atbilstoši Izglītības un zinātnes ministrijas apstiprinātai snieguma fonda finansējuma piešķiršanas kārtībai, balstoties uz finansējuma saņēmēju sasniegtajiem starptautiskās sadarbības rezultātiem attiecīgā periodā, par kuriem informācija tiek iegūta no dokumentiem, kas ikgadēji tiek iesniegti Izglītības un zinātnes ministrijā bāzes finansējuma aprēķināšanai. Šādā gadījumā projekta iesniedzējam palielina pieejamo kopējo attiecināmo finansējumu, atbilstoši grozot vienošanos par projekta īstenošanu.
7. Otrās kārtas projekta iesniedzējiem pieejamais kopējais attiecināmais finansējums līdz 2018. gada 31. decembrim, lai slēgtu vienošanos par projektu īstenošanu, nepārsniedz:
   1. Daugavpils Universitātei – 219 867 *euro* (Eiropas Reģionālās attīstības fonda finansējums – 186 887 *euro* un valsts budžeta līdzfinansējums – 32 980 *euro*);
   2. Elektronikas un datorzinātņu institūtam – 219 867 *euro* (Eiropas Reģionālās attīstības fonda finansējums – 186 887 *euro* un valsts budžeta līdzfinansējums – 32 980 *euro*);
   3. Jāzepa Vītola Latvijas Mūzikas akadēmijai – 86 764 *euro* (Eiropas Reģionālās attīstības fonda finansējums – 73 750 *euro* un valsts budžeta līdzfinansējums – 13 014 *euro*);
   4. Latvijas Biomedicīnas pētījumu un studiju centram –  447 614 *euro* (Eiropas Reģionālās attīstības fonda finansējums  – 380 472 *euro* un valsts budžeta līdzfinansējums – 67 142 *euro*), no kuriem 200 000 *euro* šo noteikumu 44.3. apakšpunktā minēto atbalstāmo darbību īstenošanai;
   5. Latvijas Kultūras akadēmijai – 86 764 *euro* (Eiropas Reģionālās attīstības fonda finansējums – 73 750 *euro* un valsts budžeta līdzfinansējums – 13 014  *euro*);
   6. Latvijas Lauksaimniecības universitātei – 344 097 *euro* (Eiropas Reģionālās attīstības fonda finansējums – 292 482 *euro* un valsts budžeta līdzfinansējums – 51 615 *euro*);
   7. Latvijas Mākslas akadēmijai – 86 764 *euro* (Eiropas Reģionālās attīstības fonda finansējums – 73 750 *euro* un valsts budžeta līdzfinansējums – 13 014  *euro*);
   8. Latvijas Organiskās sintēzes institūtam – 555 579 *euro* (Eiropas Reģionālās attīstības fonda finansējums – 472 242 *euro* un valsts budžeta līdzfinansējums – 83 337 *euro*), no kuriem 100 000 *euro* šo noteikumu44.3. apakšpunktā minēto atbalstāmo darbību īstenošanai;
   9. Latvijas Universitātei – 1 778 050 *euro* (Eiropas Reģionālās attīstības fonda finansējums – 1 511 342 *euro* un valsts budžeta līdzfinansējums – 266 708 *euro*), no kuriem 360 000 *euro* šo noteikumu44.3. un 44.5. apakšpunktā minēto atbalstāmo darbību īstenošanai;
   10. Latvijas Valsts koksnes ķīmijas institūtam – 246 487 *euro* (Eiropas Reģionālās attīstības fonda finansējums – 209 514 *euro* un valsts budžeta līdzfinansējums – 36 973 *euro*);
   11. Latvijas Valsts mežzinātnes institūtam “Silava” – 210 993 *euro* (Eiropas Reģionālās attīstības fonda finansējums – 179 344 *euro* un valsts budžeta līdzfinansējums – 31 649 *euro*);
   12. Liepājas Universitātei – 104 511 *euro* (Eiropas Reģionālās attīstības fonda finansējums – 88 834 *euro* un valsts budžeta līdzfinansējums – 15 677 *euro*);
   13. Pārtikas drošības, dzīvnieku veselības un vides zinātniskajam institūtam “BIOR” – 122 258 *euro* (Eiropas Reģionālās attīstības fonda finansējums – 103 919 *euro* un valsts budžeta līdzfinansējums – 18 339 *euro*);
   14. Rēzeknes Tehnoloģiju akadēmijai – 113 384 *euro* (Eiropas Reģionālās attīstības fonda finansējums – 96 376 *euro* un valsts budžeta līdzfinansējums – 17 008 *euro*);
   15. Rīgas Stradiņa universitātei – 371 602 *euro* (Eiropas Reģionālās attīstības fonda finansējums – 315 862 *euro* un valsts budžeta līdzfinansējums – 55 740 *euro*), no kuriem 60 000 *euro* šo noteikumu44.3. apakšpunktā minēto atbalstāmo darbību īstenošanai;
   16. Rīgas Tehniskajai universitātei – 883 900 *euro* (Eiropas Reģionālās attīstības fonda finansējums – 751 315 *euro* un valsts budžeta līdzfinansējums – 132 585 *euro*), no kuriem 100 000 *euro* 44.4. apakšpunktā minēto atbalstāmo darbību īstenošanai;
   17. Ventspils Augstskolai – 262 752 *euro* (Eiropas Reģionālās attīstības fonda finansējums – 223 339 *euro* un valsts budžeta līdzfinansējums – 39 413 *euro*), no kuriem 100 000 *euro* šo noteikumu44.3. apakšpunktā minēto atbalstāmo darbību īstenošanai;
   18. Vidzemes Augstskolai – 131 131 *euro* (Eiropas Reģionālās attīstības fonda finansējums – 111 461 *euro* un valsts budžeta līdzfinansējums – 19 670 *euro*).
8. Otrās kārtas ietvaros līdz 2023. gada 31. decembrim ir sasniedzami šādi rādītāji:
   1. iznākuma rādītājs – Eiropas Reģionālās attīstības fonda atbalstīti un virs kvalitātes sliekšņa novērtēti ne mazāk kā 458 programmas “Apvārsnis 2020” un Eiropas Savienības 9. Ietvara programmas ietvaros iesniegti projekti, kura sadalījums pa projektu iesniedzējiem ir šāds:
      1. Daugavpils Universitāte – vismaz 17;
      2. Elektronikas un datorzinātņu institūts – vismaz 17;
      3. Jāzepa Vītola Latvijas Mūzikas akadēmija – vismaz 2;
      4. Latvijas Biomedicīnas pētījumu un studiju centrs – vismaz 19;
      5. Latvijas Kultūras akadēmija – vismaz 2;
      6. Latvijas Lauksaimniecības universitāte – vismaz 31;
      7. Latvijas Mākslas akadēmija – vismaz 2;
      8. Latvijas Organiskās sintēzes institūts – vismaz 43;
      9. Latvijas Universitāte – vismaz 150;
      10. Latvijas Valsts koksnes ķīmijas institūts – vismaz 20;
      11. Latvijas Valsts mežzinātnes institūts “Silava” – vismaz 16;
      12. Liepājas Universitāte – vismaz 4;
      13. Pārtikas drošības, dzīvnieku veselības un vides zinātniskais institūts “BIOR” – vismaz 6;
      14. Rēzeknes Tehnoloģiju akadēmija – vismaz 5;
      15. Rīgas Stradiņa universitāte – vismaz 27;
      16. Rīgas Tehniskā universitāte – vismaz 80;
      17. Ventspils Augstskola – vismaz 10;
      18. Vidzemes Augstskola – vismaz 7;
   2. specifiskais iznākuma rādītājs – īstenots Latvijas Nacionālās partnerības plāns dalībai astoņos *ERIC* konsorcijos:
      1. Biobankas un biomolekulāro resursu pētniecības infrastruktūras konsorcijā (*BBMRI-ERIC*), kura nacionālais koordinators ir šo noteikumu 35.4. apakšpunktā minētais projekta iesniedzējs – Latvijas Biomedicīnas pētījumu un studiju centrs;
      2. Vienotā Valodas resursu un tehnoloģiju infrastruktūras konsorcijā (*CLARIN-ERIC*), kura nacionālais koordinators ir šo noteikumu 35.9. apakšpunktā minētā projekta iesniedzēja sadarbības partneris – Latvijas Universitātes Matemātikas un informātikas institūts;
      3. Eiropas Sociālo pētījumu infrastruktūras konsorcijā (*ESS-ERIC*), kura nacionālais koordinators ir šo noteikumu 35.9. apakšpunktā minētais projekta iesniedzējs – Latvijas Universitāte;
      4. Eiropas augstākā līmeņa infrastruktūras pētniecības atklājumu praktiskai izmantošanai medicīnā konsorcijā (*EATRIS – ERIC*), kura nacionālais koordinators ir šo noteikumu 35.15. apakšpunktā minētais projekta iesniedzējs – Rīgas Stradiņa universitāte;
      5. Ļoti garas bāzes interferometrijas apvienotā institūta konsorcijā (*JIV-ERIC*), kura nacionālais koordinators ir šo noteikumu 35.17. apakšpunktā minētais projekta iesniedzējs – Ventspils Augstskola;
      6. Mikrobioloģisko resursu pētniecības infrastruktūras platformas konsorcijā (*MIRRI*), kura nacionālais koordinators ir šo noteikumu 35.9. apakšpunktā minētais projekta iesniedzējs – Latvijas Universitāte;
      7. Eiropas strukturālās bioloģijas integrētās infrastruktūras konsorcijā (*INSCTRUCT*), kura nacionālais koordinators ir šo noteikumu 35.4. apakšpunktā minētais projekta iesniedzējs – Latvijas Biomedicīnas pētījumu un studiju centrs;
      8. Eiropas infrastruktūras atvērtā skrīninga platforma ķīmiskajai bioloģijai konsorcijā (*EU-OPENSCREEN*), kura nacionālais koordinators ir šo noteikumu 35.8. apakšpunktā minētais projekta iesniedzējs – Latvijas Organiskās sintēzes institūts;
   3. specifiskais iznākuma rādītājs – īstenots Eiropas Kodolpētniecības organizācijas (CERN) Latvijas Nacionālā kontaktpunkta rīcības plāns;
   4. specifiskais iznākuma rādītājs – īstenots rīcības plāns sadarbības nodrošināšanai kvantu skaitļošanas jomā starp šo noteikumu 35.9. apakšpunktā minēto projekta iesniedzēju, Kvantu programmatūras pētniecības centru (Nīderlande) un Parīzes Kvantu skaitļošanas centru (Francija).
9. Šo noteikumu 35.1., 35.6. un 35.9. apakšpunktā minētie projektu iesniedzēji projekta iesniegumu īsteno kopā ar sadarbības partneri, ievērojot šādus nosacījumus:
   1. projekta iesniegumu iesniedz projekta iesniedzējs, kas ir atbildīgs par projekta īstenošanu;
   2. projekta iesniedzējs ar sadarbības partneri pirms projekta iesnieguma iesniegšanas sadarbības iestādē noslēdz sadarbības līgumu par sadarbības projekta kopīgu izpildi, par pienākumu un atbildības sadali rezultātu sasniegšanas nodrošināšanai un rezultātu izmantošanas tiesībām (turpmāk – sadarbības līgums). Sadarbības līgumā papildu informācijai, kas noteikta normatīvajos aktos par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020. gada plānošanas periodā, iekļauj vismaz šādu informāciju:
      1. sadarbības mērķus un principus;
      2. kopējo sadarbības projekta finansējumu;
      3. projekta iesnieguma finanšu plūsmas nodrošināšanas kārtību;
      4. sadarbības partnera sasniedzamos rādītājus un rezultātus atbilstoši projekta iesnieguma ietvaros īstenojamām atbalstāmajām darbībām;
      5. sankcijas, ja netiek izpildītas sadarbības līgumā minētās saistības.
10. Projekta iesniedzējs sagatavo un sadarbības iestādē iesniedz projekta iesniegumu atbilstoši projekta iesniegumu atlases kārtas nolikumā noteiktajām prasībām, tostarp pielikumā pievienojot šādus dokumentus:
    1. plānu dalībai programmas “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs, tai skaitā, definējot starptautiskās sadarbības projektus ar augstu gatavības pakāpi;
    2. zinātniskās institūcijas iekšējo kārtību starptautiskās sadarbības, tostarp pētniecības mobilitātes un dalības programmas “Apvārsnis 2020” konkursos un citās pētniecības un inovācijas atbalsta programmās un tehnoloģiju ierosmēs, atbalsta pasākumu finansēšanai, kas ietver atbalstāmās darbības, kuru īstenošanai iespējams saņemt finansiālu atbalstu, nosaka pieteikšanās kārtību un kritērijus atbalsta saņemšanai, kā arī atbalstāmo darbību ietvaros sasniedzamos rezultātus un to kvalitātes vadību un uzraudzību;
    3. šo noteikumu 35.4., 35.8., 35.9., 35.15. un 35.17. apakšpunktā noteiktais projekta iesniedzējs– *ERIC* konsorcija Latvijas Nacionālās partnerības plānu nacionālā konsorcija izveidei un darbībai, tostarp ietverot nacionālā līmenī sasniedzamos rezultātus, kas atbilst starptautiskā *ERIC* konsorcija prasībām, un plānu saskaņojot ar plānā ietvertajiem nacionālajiem partneriem un Izglītības un zinātnes ministriju;
    4. šo noteikumu 35.16. apakšpunktā noteiktais projekta iesniedzējs – Eiropas Kodolpētniecības organizācijas (CERN) Latvijas Nacionālā kontaktpunkta rīcības plānu, kas saskaņots ar Izglītības un zinātnes ministriju;
    5. šo noteikumu 35.9. apakšpunktā noteiktais projekta iesniedzējs – rīcības plānu sadarbības nodrošināšanai kvantu skaitļošanas jomā ar Kvantu programmatūras pētniecības centru (Nīderlande) un Parīzes Kvantu skaitļošanas centru (Francija).
    6. šo noteikumu 42.2. apakšpunktā minēto sadarbības līgumu (ja attiecināms).
11. Otrās kārtas ietvaros atbalstāmas ir šādas darbības:
    1. pasākumi programmas “Apvārsnis 2020” un Eiropas Savienības 9. Ietvara programmas starptautiskās sadarbības projektu pētniecības un attīstības jomā snieguma palielināšanai, tostarp nodrošinot nepārklāšanos ar pirmās kārtas ietvaros īstenoto projektu atbalstāmajām darbībām un attiecināmajām izmaksām:
       1. tīklošanās, mācību un mobilitātes, tai skaitā pētniecības mobilitātes pasākumi, kas vērsti uz iesaisti starptautiskos konsorcijos un attiecīgi programmas “Apvārsnis 2020” un Eiropas Savienības 9. Ietvara programmas projektos, tai skaitā:
          1. dalība programmas “Apvārsnis 2020” un Eiropas Savienības 9. Ietvara programmas ietvaros organizētajās partnerības biržās un informācijas dienās;
          2. dalība Eiropas Komisijas Kopīgo pētījumu centra organizētajos atbalsta pasākumos;
          3. dalība starptautiskās zinātniskās konferencēs;
       2. programmas “Apvārsnis 2020” un Eiropas Savienības 9. Ietvara programmas projektu pieteikumu sagatavošana, tai skaitā komandējumi un darba braucieni pie potenciālajiem projekta partneriem uz projekta plānošanas sanāksmēm, darba semināru organizēšana Latvijā un ārējo ekspertu piesaistes atbalsts;
    2. starptautisku zinātnisko konferenču organizēšana Latvijā;
    3. dalības nodrošināšana *ERIC* konsorcijos – attiecināms uz šo noteikumu 35.4., 35.8., 35.9., 35.15. un 35.17. apakšpunktā noteiktajiem projekta iesniedzējiem;
    4. Eiropas Kodolpētījumu organizācijas (CERN) Nacionālā kontaktpunkta rīcības plāna īstenošana – attiecināms uz šo noteikumu 35.16. apakšpunktā noteikto projekta iesniedzēju;
    5. sadarbības pasākumu īstenošana kvantu skaitļošanas jomā starp šo noteikumu 35.9. apakšpunktā minēto projekta iesniedzēju un Kvantu programmatūras pētniecības centru (Nīderlande) un Parīzes Kvantu skaitļošanas centru (Francija);
    6. projekta vadība;
    7. projekta publicitātes un komunikācijas pasākumu īstenošana, saskaņā ar Parlamenta un Padomes Regulā Nr. [1303/2013](http://eur-lex.europa.eu/eli/reg/2013/1303/oj/?locale=LV) noteikto.
12. Otrās kārtas ietvaros attiecināmas ir šādas izmaksu pozīcijas:
    1. projekta tiešās attiecināmās izmaksas šo noteikumu 44. punktā minēto darbību veikšanai:
       1. tiešās attiecināmās personāla izmaksas:
          1. projekta vadības personāla atlīdzības izmaksas (izņemot virsstundas), šo noteikumu 44.6. apakšpunktā minētās darbības īstenošanai ir līdz pieciem procentiem no projekta kopējām attiecināmajām izmaksām un nepārsniedz 56 580 *euro* gadā projektiem ar tiešajām attiecināmajām izmaksām virs 5 000 000 *euro* vai 24 426 *euro* gadā pieskaitot 0,64 procentus no projekta tiešajām attiecināmajām izmaksām, neieskaitot tiešās projekta vadības personāla izmaksas projektiem, kuros tiešās attiecināmās ir mazāk kā 5 000 000 *euro*;,
          2. projekta īstenošanā iesaistītā personāla atlīdzības izmaksas (izņemot virsstundas) šo noteikumu 44.1., 44.2., 44.3., 44.4. un 44.5. apakšpunktā minēto darbību īstenošanai, ievērojot šo noteikumu 47. punktā noteiktos izmaksu ierobežojumus. Gadījumos, kad tiek slēgti uzņēmuma līgumi, darba devēja valsts sociālās apdrošināšanas obligātās iemaksas ir attiecināmas, ja projekta aktivitāšu īstenošanā iesaistītā persona nav reģistrējusies Valsts ieņēmumu dienestā kā pašnodarbināta persona;
       2. veselības apdrošināšanas izmaksas un obligāto veselības pārbaužu izmaksas finansējuma saņēmēja projekta vadības un īstenošanas personālam. Ja veselības apdrošināšana paredzēta finansējuma saņēmēja iestādē un minētais personāls ir nodarbināts normālo darba laiku, veselības apdrošināšanas izmaksas ir attiecināmas 100 procentu apmērā. Ja personāls ir nodarbināts nepilnu darba laiku vai daļlaiku, veselības apdrošināšanas izmaksas nosakāmas proporcionāli darba slodzes procentuālajam sadalījumam. Veselības apdrošināšanas izmaksas attiecināmas tikai uz periodu, kad minētais personāls ir nodarbināts projektā;
       3. jaunradītu darbavietu aprīkojuma (biroja mēbeles un tehnika, datorprogrammas un licences) iegādes vai nomas izmaksas ne vairāk kā 3 000 *euro* vienai darbavietai visā projekta īstenošanas laikā šo noteikumu 44.1.2., 44.3., 44.4., 44.5. un 44.6. apakšpunktā minēto darbību īstenošanai. Jaunradītas darbavietas aprīkojuma iegādes vai nomas izmaksas, tai skaitā aprīkojuma uzturēšanas un remonta izmaksas, attiecināmas ne vairāk kā 3000 *euro* apmērā vienai darbavietai visā projekta īstenošanas laikā, ja projekta vadības vai īstenošanas personāls ir nodarbināts projektā vismaz 30 procentu apmērā no normālā darba laika uz darba līguma pamata vai iecelts amatā ar rīkojumu. Ja projekta vadības vai īstenošanas personāls ir nodarbināts nepilnu darba laiku vai daļlaiku, jaunradītas darbavietas aprīkojuma iegādes vai nomas izmaksas ir attiecināmas proporcionāli darba slodzes procentuālajam sadalījumam, tai skaitā ievērojot saimnieciskā izdevīguma principu;
       4. komandējumu un darba braucienu izmaksas projekta īstenošanas personālam atbilstoši normatīvajiem aktiem par kārtību, kādā atlīdzināmi ar komandējumiem saistītie izdevumi, ja tās ir pamatotas un saistītas ar projekta īstenošanu;
       5. izdales un informatīvo materiālu izgatavošana par finansējuma saņēmēju (bukleti, uzlīmes, vizītkartes, plakāti, prezentācijas, video), kas ir pamatota ar šo noteikumu 44.1., 44.3., 44.4. un 44.5. apakšpunktā minēto darbību īstenošanu un projekta mērķa sasniegšanu;
       6. dalības maksa šo noteikumu 44.1.1. apakšpunktā minētajos pasākumos;
       7. šo noteikumu 44.1.2. apakšpunktā noteikto projektu pieteikumu sagatavošanas darba semināru Latvijā organizēšanas izmaksas, dalībnieku piesaistes, izdales materiālu, tehniskā aprīkojuma un sakaru pakalpojumu (tostarp telekonferenču sistēmu licenču iegādes) izmaksas, ievērojot samērīguma un lietderības principu;
       8. šo noteikumu 44.2. apakšpunktā minēto starptautisko zinātnisko konferenču un šo noteikumu 44.3., 44.4. un 44.5. apakšpunktā minēto darbību nodrošināšanai nepieciešamās semināru organizēšanas izmaksas (tai skaitā telpu un stendu īres, tehniskā aprīkojuma izmaksas, konferenču materiālu un izdales materiālu publicēšanas izmaksas, sakaru pakalpojumu izmaksas, dalībnieku piesaistes un reprezentācijas izmaksas), ievērojot samērīguma un lietderības principu;
       9. konferenču dalības un izdales materiālu publicēšanas, stendu īres, izgatavošanas, transportēšanas, darbības nodrošināšanas, tehniskā aprīkojuma, izmaksas šo noteikumu 44.1.1. apakšpunktā minēto darbību īstenošanai;
       10. pakalpojumu, tai skaitā piekļuves pētniecības infrastruktūrai, izmaksas šo noteikumu 44.1., 44.2., 44.3., 44.4. un 44.5. apakšpunktā minēto darbību īstenošanai. Ja pakalpojuma sniedzējs ir fiziska persona un tā nav reģistrējusies Valsts ieņēmumu dienestā kā pašnodarbināta persona, attiecināmas ir arī darba devēja valsts sociālās apdrošināšanas obligāto iemaksu izmaksas;
       11. neatgūstamie projekta tiešo attiecināmo izmaksu pievienotās vērtības nodokļa maksājumi;
       12. projekta informācijas un publicitātes pasākumu izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana, šo noteikumu 44. punktā minēto atbalstāmo darbību īstenošanai;
    2. projekta netiešās attiecināmās izmaksas šo noteikumu 44. punktā minēto darbību veikšanai – tās plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 45.1.1. apakšpunktā minētajām tiešajām attiecināmajām personāla izmaksām. Netiešo izmaksu vienoto likmi piemēro personāla izmaksām, kuras radušās uz darba līguma pamata (vai ieceļot amatā ar rīkojumu, ja attiecināms).
13. Plānojot šo noteikumu 45.1.1. apakšpunktā minētās tiešās attiecināmās personāla izmaksas, finansējuma saņēmējs veic darba laika uzskaiti par projekta vadības un īstenošanas personāla projekta ietvaros veiktajām funkcijām un nostrādāto laiku un nodrošina, ka:
    1. uz pilnu darba laiku vai nepilnu darba laiku ne mazāk kā 30 procentu apmērā no normālā darba laika nodarbinātajiem atlīdzības izmaksas ir attiecināmas atbilstoši vadošās iestādes vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.-2020.gada plānošanas periodā” nosacījumiem, tai skaitā attiecināmajās personāla izmaksās iekļaujot darbinieka algu, normatīvajos aktos noteiktās piemaksas un sociālo garantiju izmaksas;
    2. gadījumos, ja projekta ietvaros darbinieks ir nodarbināts mazāk nekā 30 procentu apmēra no normālā darba laika, atlīdzības izmaksas ir veicamas saskaņā ar zinātniskās institūcijas atalgojuma politikā noteikto stundas atlīdzības likmi, ņemot vērā projektā nostrādāto stundu skaitu. Attiecināmajās personāla atlīdzības izmaksās iekļauj tikai darbinieka algu bez normatīvajos aktos noteiktajām piemaksām un sociālo garantiju izmaksām.
14. Šo noteikumu 44.1. noteiktās atbalstāmās darbības īsteno, ievērojot šādus nosacījumus un izmaksu attiecināmības ierobežojumus:
    1. atbalstāmo darbību īstenošana tiek veikta atbilstoši finansējuma saņēmēja izstrādātajai un apstiprinātajai iekšējai kārtībai starptautiskās sadarbības, tostarp pētniecības mobilitātes un dalības programmas “Apvārsnis 2020” un Eiropas Savienības 9. Ietvara programmas konkursos un citās pētniecības un inovācijas atbalsta programmās un tehnoloģiju ierosmēs, atbalsta pasākumu finansēšanai;
    2. šo noteikumu 44.1.2. apakšpunktā minētā viena programmas “Apvārsnis 2020” un Eiropas Savienības 9. Ietvara programmas projekta pieteikuma sagatavošanas izmaksas līdz Izglītības un zinātnes ministrijas izstrādātās vienas vienības izmaksu metodikas saskaņošanai ar vadošo iestādi nepārsniedz 9 000 *euro*, ja projekta iesniedzējs ir programmas “Apvārsnis 2020” un Eiropas Savienības 9. Ietvara programmas projekta pieteikuma koordinators, un nepārsniedz 6000 *euro*, ja projekta iesniedzējs ir programmas “Apvārsnis 2020” un Eiropas Savienības 9. Ietvara programmas projekta pieteikuma partneris, un par attiecīgā projekta sagatavošanu iepriekš nav saņemts Eiropas strukturālo un investīciju fondu vai valsts budžeta finansējums programmas *Baltic Bonus* ietvaros laika posmā no 2014. līdz 2016. gadam, tajā skaitā ievērojot šādus faktisko izmaksu ierobežojumus:
       1. ārvalstu braucieni uz programmas “Apvārsnis 2020” un Eiropas Savienības 9. Ietvara programmas projekta pieteikuma sagatavošanas plānošanas sanāksmi ir līdz četrām dienām un izmaksas nepārsniedz 1500 *euro*;
       2. atalgojuma izmaksas par šo noteikumu 44.1.2. apakšpunktā noteikto projektu sagatavošanu tiek noteiktas saskaņā ar finansējuma saņēmēja iekšējo atalgojuma politiku un:
          1. zinātniskajam personālam nepārsniedz 400 darba stundas, ja programmas “Apvārsnis 2020” un Eiropas Savienības 9. Ietvara programmas projekta pieteikumu piesaka kā koordinators;
          2. zinātniskajam personālam nepārsniedz 200 darba stundas, ja programmas “Apvārsnis 2020” un Eiropas Savienības 9. Ietvara programmas projekta pieteikumu piesaka kā partneris;
          3. administratīvajam vadītājam nepārsniedz 35 darba stundas;
    3. šo noteikumu 44.1.1.1. apakšpunktā minētie ārvalstu braucieni uz partnerības biržām ir līdz četrām dienām un izmaksas nepārsniedz 1500 *euro*.
15. Ja šo noteikumu 36. punktā minētā projekta īstenošanas laikā finansējuma saņēmējam tiek izmaksāts avanss, to var izmaksāt pa daļām. Avansa maksājums nepārsniedz 30 procentus no projektam piešķirtā publiskā finansējuma kopsummas. Pēc vienošanās par projekta īstenošanu noslēgšanas sadarbības iestāde, pamatojoties uz finansējuma saņēmēja rakstisku avansa pieprasījumu, nodrošina finansējuma saņēmējam avansa maksājumu atbilstoši normatīvajiem aktiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014. – 2020. gada plānošanas periodā.
16. Finansējuma saņēmējs ar saimniecisku darbību nesaistītu projektu īsteno no vienošanās noslēgšanas brīža, un ne ilgāk kā līdz 2022. gada 31. decembrim.
17. Ar saimniecisku darbību nesaistītam projektam ir atbalstāmas:
    1. šo noteikumu 44.1. apakšpunktā minētās darbības, ja tās nav finansētas no citiem publiskiem finanšu instrumentiem un veiktas:
       1. sākot ar 2014. gada 1. janvāri un līdz vienošanās noslēgšanai, ja finansējuma saņēmējs iesniedz projekta pieteikumā paredzēto darbību ilgtspējas pamatojumu;
       2. pēc vienošanās noslēgšanas;
    2. šo noteikumu 44.2., 44.3., 44.4., 44.5., 44.6. un 44.7. apakšpunktā minētās darbības, ja tās nav finansētas no citiem publiskiem finanšu instrumentiem un veiktas, sākot ar 2017. gada 1. janvāri.
18. Ja kādu no šo noteikumu 44.1., 44.2., 44.3., 44.4., 44.5. un 44.7. noteiktajām atbalstāmajām darbībām šo noteikumu 35. [punktā](https://likumi.lv/ta/id/286262-darbibas-programmas-izaugsme-un-nodarbinatiba-1-2-1-specifiska-atbalsta-merka-palielinat-privata-sektora-investicijas-p-a-1-2-1...#p29) noteiktais projekta iesniedzējs īsteno ārpakalpojuma veidā, tas nodrošina, ka ārpakalpojumu veic ievērojot normatīvajos aktos publisko iepirkumu jomā noteiktās iepirkuma procedūras.

**IV. Trešās kārtas projektu īstenošanas nosacījumi**

1. Trešo kārtu īsteno atklātas projektu iesniegumu atlases veidā.
2. Trešās kārtas ietvaros atbalsts paredzēts programmas “Apvārsnis 2020” virs kvalitātes sliekšņa novērtētu, bet finansējumu nesaņēmušu projektu vai to daļu finansēšanai, kas, sākot ar 2015. gada 1. janvāri, ir iesniegti šādās apakšprogrammās:
   1. Izcilības izplatīšana un dalības paplašināšana (*Spreading Excellence and Widening Participation*) apakšprogramma *ERA Chairs*;
   2. Marijas Sklodovskas – Kirī apakšprogrammas stipendijas: Eiropas stipendijas (*European Fellowship*), Pasaules stipendijas (*Global Fellowship*) un Eiropas Zinātnieku Nakts (*European Researchers’ Night)* projekti;
   3. Eiropas Zinātnes padomes (*European Research Council*) *“Frontier Research”* granti:
      1. “*Starting grant”* (*ERC-–SG*);
      2. *“Consolidator grant”* (ERC–CG);
      3. *“Advanced grants”* (ERC–AG);
      4. *“Proof of Concept”* (*ERC–PoC*);
   4. kopuzņēmuma *ECSEL* ietvaros apstiprināta projekta no Eiropas strukturālajiem un investīciju fondiem finansējamas darba paketes atbalsts.
3. Projekta iesniedzējs ir zinātniskā institūcija un šo noteikumu 53.2. apakšpunktā noteiktās programmas ievaros arī tiešā pārvaldes iestāde, kas trešās kārtas ietvaros iesniedz vienu vai vairākus projektu iesniegumus.
4. Projekta iesniedzējs projekta iesniegumu iesniedz un projektu īsteno individuāli vai sadarbībā ar citu zinātnisko institūciju, tai skaitā ārvalstu, ja sadarbības partneris ir paredzēts šo noteikumu 53.4. apakšpunktā noteiktās apakšprogrammas projekta īstenošanai. Ja sadarbības partneris ir ārvalsts zinātniskā institūcija vai ārvalstu komersants, sadarbības partnera projekta daļas īstenošanai nepieciešamo finansējumu nodrošina no sadarbības partnera rīcībā esošajiem līdzekļiem.
5. Trešās kārtas ietvaros projekta iesniedzējs var īstenot:
   1. ar saimniecisku darbību nesaistītu projektu;
   2. ar saimniecisku darbību saistītu projektu.
6. Trešajai kārtai plānotais kopējais publiskais attiecināmais finansējums ir 9 300 000 *euro*, ko veido Eiropas Reģionālās attīstības fonda finansējums *–* 7 905 000 *euro* un valsts budžeta līdzfinansējums *–* 1 395 000 *euro.*
7. Lai slēgtu vienošanos vai līgumu par projekta īstenošanu, līdz 2018. gada 31. decembrim trešās kārtas ietvaros pieejamais kopējais publiskais attiecināmais finansējums ir 4 800 000 *euro*, ko veido Eiropas Reģionālās attīstības fonda finansējums *–* 4 080 000 *euro* un valsts budžeta līdzfinansējums *–* 720 000 *euro*.
8. Trešās kārtas ietvaros līdz 2023. gada 31. decembrim ir sasniedzami šādi uzraudzības rādītāji:
   1. iznākuma rādītājs – Eiropas Reģionālās attīstības fonda atbalstīti un virs kvalitātes sliekšņa novērtēti ne mazāk kā 15 programmas “Apvārsnis 2020” ietvaros iesniegti projekti;
   2. specifiskie iznākuma rādītāji:
      1. oriģināli zinātniskie raksti, kas publicēti:
         1. žurnālos vai konferenču rakstu krājumos, kuru citēšanas indekss sasniedz vismaz 50 procentus no nozares vidējā citēšanas indeksa:
         2. Web of Science vai SCOPUS (A vai B) datubāzēs iekļautos žurnālos vai konferenču rakstu krājumos;
      2. tehnoloģiju tiesības;
         1. patenti;
         2. citi nemateriālie aktīvi;
      3. intelektuālā īpašuma licences līgumi;
      4. jauna produkta vai jaunas tehnoloģijas prototips;
      5. jaunas ārstniecības un diagnostikas metodes (tai skaitā nekomercializējama metode), kas papildina šo noteikumu 59.2.1., 59.2.2., 59.2.3. un 59.2.4. apakšpunktā noteiktos rādītājus;
      6. citi pētījuma vai projekta specifikai atbilstoši rādītāji (tai skaitā dati), kas papildina šo noteikumu 59.2.1., 59.2.2., 59.2.3. un 59.2.4. apakšpunktā noteiktos rādītājus.
9. Projekta iesniedzējs trešās kārtas ietvaros sagatavo un sadarbības iestādē iesniedz projekta iesniegumu atbilstoši projekta iesniegumu atlases kārtas nolikumā noteiktajām prasībām. Projekta iesniegumam pielikumā pievieno šādus dokumentus:
   1. programmas “Apvārsnis 2020” ietvaros šo noteikumu 53. punktā minētajās apakšprogrammās iesniegta projekta pieteikuma apliecinātu kopiju;
   2. dokumentāciju, kas apliecina, ka projekta pieteikumam ir veikts projekta kvalitātes izvērtējums un tas ir pārvarējis noteikto kvalitātes slieksni programmas “Apvārsnis 2020” projektu pieteikumu vērtēšanā:
      1. Eiropas Komisijas izsniegtu Izcilības zīmoga sertifikātu (*Seal of Excellence*), ja konkrētajai programmas “Apvārsnis 2020” apakšprogrammai Eiropas Komisija īsteno Izcilības zīmoga sertifikāta piešķiršanas iniciatīvu;
      2. izdruku no informācijas sistēmas “*Research Participant Portal*”, kas satur informāciju par projekta novērtējumu un noteikto novērtējuma kvalitātes slieksni (*Evaluation Summary Report*), ja konkrētajai programmas “Apvārsnis 2020” apakšprogrammai Eiropas Komisija neīsteno Izcilības zīmoga sertifikāta piešķiršanas iniciatīvu vai projekts iesniegts konkrētajā programmas “Apvārsnis 2020” apakšprogrammā pirms Eiropas Komisija uzsākusi Izcilības zīmoga sertifikāta piešķiršanas iniciatīvas īstenošanu;
   3. ja konkrētajai 53. punktā minētajai apakšprogrammai Eiropas Komisija neīsteno Izcilības zīmoga sertifikāta piešķiršanas iniciatīvu vai projekts iesniegts konkrētajā programmas “Apvārsnis 2020” apakšprogrammā pirms Eiropas Komisija uzsākusi Izcilības zīmoga sertifikāta piešķiršanas iniciatīvas īstenošanu, papildu 60.2. apakšpunktā noteiktajiem dokumentiem – Eiropas Komisijas atbildīgās iestādes informāciju par projekta noraidīšanu nepietiekama finansējuma dēļ vai projekta iekļaušanu rezerves sarakstā;
   4. izdruku no informācijas sistēmas “*Research Participant Portal*”, kas satur informāciju par projekta pieteikuma iesniegšanas datumu, ja informācija nav norādīta šo noteikumu 60.2. vai 60.3 apakšpunktā minētajos dokumentos;
   5. apliecinājumu, ka iesniegtais projekts netiks īstenots programmā “Apvārsnis 2020”, attiecināms uz šo noteikumu 53.1., 53.2. un 53.3. apakšpunktā noteiktajām apakšprogrammām;
   6. kopuzņēmuma *ECSEL* valstu pārstāvju grupas lēmuma apliecinātu kopiju par projekta apstiprināšanu īstenošanai, attiecināms uz šo noteikumu 53.4. apakšpunktā minēto apakšprogrammu;
   7. zinātniskās institūcijas finanšu vadības un grāmatvedības politikas aprakstu un apgrozījuma pārskatu par pēdējiem trīs noslēgtajiem finanšu pārskata gadiem, kas sagatavots atbilstoši šo noteikumu 1. pielikumam;
   8. programmas “Apvārsnis 2020” ietvaros šo noteikumu 53. punktā minētajās apakšprogrammās iesniegta projekta pieteikuma precizētu finansēšanas plānu, budžetu un citas saistītās projekta iesnieguma sadaļas atbilstoši projekta iesniegumu atlases kārtas nolikumā noteiktajam, ja saskaņā ar komercdarbības atbalstu regulējošiem normatīvajiem aktiem projekta iesniegums finansēšanai šī pasākuma ietvaros klasificējams kā ar saimniecisku darbību saistīts projekts. Projekta pieļaujamā publiskā finansējuma intensitāti trešās kārtas ietvaros īstenota ar saimniecisku darbību saistīta projekta gadījumā aprēķina atbilstoši šo noteikumu 63. un 64. punktā noteiktajam (ja attiecināms).
10. Trešās kārtas ietvaros attiecināmas ir tiešās projekta īstenošanas izmaksas šo noteikumu 53. punktā minēto atbalstāmo apakšprogrammas projektu īstenošanai un projekta netiešās attiecināmās izmaksas, kas atbilst attiecīgās šo noteikumu 53. punktā noteiktās apakšprogrammas Eiropas Komisijas Darba programmā (*Work Programme*) noteiktajam un ir saskaņā ar Eiropas Parlamenta un Padomes 2013. gada 11. decembra Regulā (ES) Nr. 1291/201[3](http://eur-lex.europa.eu/eli/reg/2014/651/oj/?locale=LV), ar ko izveido Pētniecības un inovācijas pamatprogrammu “Apvārsnis 2020” (2014.–2020. gads) un atceļ Lēmumu Nr. 1982/2006/EK (Eiropas Savienības Oficiālais Vēstnesis, 2013. gada 20. decembris, Nr. L 347), un Eiropas Parlamenta un Padomes 2013. gada 11. decembra Regulā (ES) Nr. 1290/201[3](http://eur-lex.europa.eu/eli/reg/2014/651/oj/?locale=LV), ar ko nosaka pētniecības un inovācijas pamatprogrammas “Apvārsnis 2020” (2014.–2020. gads) dalības un rezultātu izplatīšanas noteikumus un atceļ Regulu (EK) Nr. 1906/2006 (Eiropas Savienības Oficiālais Vēstnesis, 2013. gada 20. decembris, Nr. L 347), noteikto, tostarp piemērojot vienas vienības izmaksas, ja tādas ir paredzētas attiecīgajos šo noteikumu 53. punktā noteikto apakšprogrammu finansēšanas nosacījumos, ciktāl Darba programmā (*Work Programme*) noteiktās izmaksas nav pretrunā ar Eiropas Savienības struktūrfondu normatīvo aktu regulējumu, vienlaikus ievērojot 62.1. apakšpunktā un 63. punktā noteikto.
11. Ja šo noteikumu 53. punktā noteiktās apakšprogrammas projekts klasificējams kā ar saimniecisku darbību saistīts projekts, to finansējot pasākuma ietvaros, projekta iesniedzējs nodrošina projekta iesnieguma atbilstību šādiem nosacījumiem:
    1. projekta iesnieguma attiecināmās izmaksas atbilst Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 25. panta 3. punkta “a”, “b”, “d” un “e” apakšpunktā noteiktajām pētniecības izmaksām, un tiek ievērota šo noteikumu 63. un 64. punktā noteiktā maksimāli pieļaujamā publiskā finansējuma intensitāte;
    2. projekta iesnieguma īstenošanai nepieciešamo nacionālo līdzfinansējumu nodrošina no projekta iesniedzēja privātā finansējuma (projekta iesniedzēja rīcībā esošie līdzekļi, kredītresursi vai citi finanšu resursi, par kuriem nav saņemts nekāds publisks atbalsts, tai skaitā finansējums, par kuru nav saņemts nekāds valsts vai pašvaldības galvojums, vai valsts vai pašvaldības kredīts uz atvieglotiem nosacījumiem).
12. Pieļaujamā publiskā finansējuma intensitāte trešās kārtas ietvaros īstenota ar saimniecisku darbību saistīta projekta gadījumā ir šāda:
    1. 85 procenti fundamentālo pētījumu veikšanai;
    2. tehniski ekonomiskās priekšizpētes veikšanai:
       1. 70 procenti projekta iesniedzējam, kas atbilst sīkā (mikro) vai mazā komersanta definīcijai;
       2. 60 procenti projekta iesniedzējam, kas atbilst vidējā komersanta definīcijai;
       3. 50 procenti projekta iesniedzējam, kas atbilst lielā komersanta definīcijai;
    3. rūpniecisko pētījumu veikšanai:
       1. 70 procenti projekta iesniedzējam, kas atbilst sīkā (mikro) vai mazā komersanta definīcijai;
       2. 60 procenti projekta iesniedzējam, kas atbilst vidējā komersanta definīcijai;
       3. 50 procenti projekta iesniedzējam, kas atbilst lielā komersanta definīcijai;
    4. eksperimentālās izstrādes veikšanai:
       1. 45 procenti projekta iesniedzējam, kas atbilst sīkā (mikro) vai mazā komersanta definīcijai;
       2. 35 procenti projekta iesniedzējam, kas atbilst vidējā komersanta definīcijai;
       3. 25 procenti projekta iesniedzējam, kas atbilst lielā komersanta definīcijai.
13. Šo noteikumu 63.3. un 63.4. apakšpunktā minēto publiskā finansējuma intensitāti var palielināt par 15 procentiem, nepārsniedzot 80 procentus no projekta kopējām attiecināmajām izmaksām, ja ir izpildīts vismaz viens no Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 25. panta 6. punkta “b” apakšpunkta nosacījumiem.
14. Projekta īstenošanas laiks trešās kārtas ietvaros ir no dienas, kad noslēgta vienošanās vai līgums par projekta īstenošanu, un ne ilgāk kā līdz 2023. gada 30. novembrim. Šo noteikumu 53. punktā minēto atbalstāmo programmas “Apvārsnis 2020” apakšprogrammu projektu ietvaros īstenojamās darbības ir atbalstāmas:
    1. ar saimniecisku darbību nesaistīta projekta gadījumā – sākot ar 2017. gada 1. janvāri;
    2. ar saimniecisku darbību saistīta projekta gadījumā pēc projekta iesnieguma iesniegšanas sadarbības iestādē, ievērojot Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 6. panta 2. punktā noteikto.
15. Ja šo noteikumu [56.1. vai 56.2.](https://likumi.lv/ta/id/279475-darbibas-programmas-izaugsme-un-nodarbinatiba-1-1-1-specifiska-atbalsta-merka-palielinat-latvijas-zinatnisko-instituciju#p21) [apakšpunktā](https://likumi.lv/ta/id/279475-darbibas-programmas-izaugsme-un-nodarbinatiba-1-1-1-specifiska-atbalsta-merka-palielinat-latvijas-zinatnisko-instituciju#p22) minētā projekta īstenošanas laikā finansējuma saņēmējam tiek izmaksāts avanss, to var izmaksāt pa daļām. Avansa maksājums nepārsniedz 30 procentus no projektam piešķirtā publiskā finansējuma kopsummas. Pēc vienošanās vai līguma par projekta īstenošanu noslēgšanas sadarbības iestāde, pamatojoties uz finansējuma saņēmēja rakstisku avansa pieprasījumu, nodrošina finansējuma saņēmējam avansa maksājumu atbilstoši normatīvajiem aktiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014. – 2020. gada plānošanas periodā.
16. Projektu īstenošanas uzraudzībai Izglītības un zinātnes ministrija vai tās deleģētā iestāde sadarbībā ar sadarbības iestādi nodrošina šo noteikumu 53.1., 53.2. un 53.3. apakšpunktā noteikto programmu ietvaros iesniegta projekta iesnieguma vidusposma un gala rezultātu kvalitātes izvērtējumu, ievērojot šādus nosacījumus:
    1. izvērtējumus veic Eiropas Komisijas ekspertu datu bāzē iekļautie eksperti, kas atbilst šādiem kritērijiem:
       1. ekspertam ir doktora zinātniskais grāds;
       2. eksperta zinātniskā kvalifikācija atbilst konkrētā projekta iesnieguma zinātnes nozares apakšnozarei;
       3. atbilstoša profesionālā pieredze un kompetence;
    2. Izglītības un zinātnes ministrija vai tās deleģētā iestāde izstrādā un ar sadarbības iestādi saskaņo izvērtējumu standartformas, tajā skaitā vidusposma izvērtējumā ietverot prasību ekspertam sniegt izvērtējumu, kā projekta izpildes progress saskan ar plānoto un ierosinājumus darba plāna koriģēšanai, ja nepieciešams, kā arī gala rezultātu izvērtējumā ietverot prasību ekspertam sniegt izvērtējumu un pamatojumu, cik lielā mērā projekta plānotie rezultāti ir sasniegti (novērtējumu izsakot arī procentos);
    3. vidusposma rezultātu izvērtējuma secinājumus un rekomendācijas izvērtē Izglītības un zinātnes ministrija, sadarbības iestāde, atbildīgā iestāde un finansējuma saņēmējs, nepieciešamības gadījumā vienojoties par grozījumiem projekta darba plānā;
    4. gala rezultātu kvalitātes izvērtējumu sadarbības iestāde izmanto lēmuma pieņemšanā par projekta mērķa un plānoto rezultātu sasniegšanu. Balstoties uz gala izvērtējumu par projektā plānoto rezultātu sasniegšanas līmeni sadarbības iestāde pieņem lēmumu par finanšu korekcijas piemērošanu atbilstoši vadošās iestādes vadlīnijām par finanšu korekciju piemērošanu Eiropas Savienības struktūrfondu, Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta, Latvijas un Šveices sadarbības programmas finansētajos projektos. Par minēto lēmumu sadarbības iestāde informē atbildīgo iestādi.
17. Ja īstenojot šo noteikumu 56. punktā noteikto projektu šo noteikumu 54. punktā noteiktais projekta iesniedzējs īsteno darbības ārpakalpojuma veidā, tas nodrošina, ka ārpakalpojumu veic ievērojot normatīvajos aktos publisko iepirkumu jomā noteiktās iepirkuma procedūras.

**V. Projekta īstenošanas un finansējuma saņemšanas nosacījumi**

1. Pasākuma ietvaros nav attiecināmas šādas izmaksas:
   1. zinātnisko iekārtu un aprīkojuma iegādes izmaksas šo noteikumu 12. un 35. punktā minētā projekta iesniedzēja projekta īstenošanai;
   2. izmaksas, kas saistītas ar ēku būvprojektēšanu, rekonstrukciju, būvniecību un telpu pielāgošanu;
   3. samaksa par aizdevuma izskatīšanu, noformēšanu, rezervēšanu un apkalpošanu, maksa par finanšu transakcijām, nokavējuma procenti, līgumsodi un tiesvedības izdevumi;
   4. izmaksas, kas nav norādītas šo noteikumu 21., 45., 61. un 62. [punktā](http://likumi.lv/doc.php?id=269331#p18);
   5. izmaksas, kas pārsniedz šo noteikumu 21., 45. un 47. [punktā](http://likumi.lv/doc.php?id=269331#p18) noteikto izmaksu apjoma ierobežojumus;
   6. izmaksas, kas nav tieši saistītas ar finansējuma saņēmēja projekta ietvaros veiktajām darbībām, neatbilst pamatotas finanšu vadības principiem, īpaši naudas vērtībai un izmaksu efektivitātei;
   7. izmaksas, kuru maksājumi veikti vēlāk nekā mēneša laikā pēc projekta īstenošanas termiņa beigām;
   8. izmaksas, kas nav pamatotas ar izmaksu attaisnojošiem dokumentiem vai radušās normatīvo aktu prasību neievērošanas dēļ;
   9. finansējuma saņēmēja projekta īstenošanai nepieciešamā konta atvēršanas un uzturēšanas izmaksas;
   10. pievienotās vērtības nodoklis (izņemot gadījumu, ja finansējuma saņēmējs nevar to atgūt no valsts budžeta atbilstoši Latvijas Republikas normatīvajiem aktiem nodokļu politikas jomā), muitas nodokļi, nodevas un soda maksājumi.
2. Ja projekta faktiskie izdevumi pārsniedz projekta attiecināmo izmaksu kopsummu vai projekta plānošanas vai īstenošanas laikā rodas neattiecināmie izdevumi vai izmaksas sadārdzinās, finansējuma saņēmējs minētās izmaksas sedz no tā rīcībā esošajiem līdzekļiem, kas nav Eiropas Savienības fondu un valsts budžeta finansējums vai pārdala ietaupījumu no citām finansējuma saņēmēja projekta finansējuma pozīcijām.
3. Šo noteikumu 12., 35. un 54. punktā noteiktajam projekta iesniedzējam un šo noteikumu 35. punktā noteiktajam sadarbības partnerim (ja attiecināms) noteiktas šādas prasības:
   1. tas nav grūtībās nonācis komersants atbilstoši Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punktā noteiktajai definīcijai (ja attiecināms);
   2. tā nodokļu parādu, valsts sociālās apdrošināšanas obligāto iemaksu un citu valsts noteikto obligāto maksājumu parādu apmērs nepārsniedz 150 *euro*;
   3. tas sadarbības iestādei, atbildīgajai iestādei vai citai kompetentai institūcijai nav apzināti sniedzis nepatiesu informāciju saistībā ar Eiropas Savienības struktūrfondu līdzfinansēto projektu īstenošanu;
   4. tas nav saņēmis un neplāno saņemt finansējumu no valsts vai Eiropas Savienības līdzekļiem vai citiem finanšu resursiem par tām pašām attiecināmajām izmaksām vai pētniecības rezultātiem;
   5. ja šo noteikumu 54. punktā noteiktajam projekta iesniedzējam tiek piešķirts komercdarbības atbalsts saskaņā ar Komisijas regulu Nr. [651/2014](http://eur-lex.europa.eu/eli/reg/2014/651/oj/?locale=LV), sadarbības iestāde pārbauda, vai uz šo noteikumu 54. punktā noteikto projekta iesniedzēju neattiecas līdzekļu atgūšanas rīkojums, kas minēts Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. panta 4. punkta “a” apakšpunktā;
   6. ja projekta iesniedzējs īsteno ar saimniecisku darbību saistītu projektu un kāda no nozarēm, kurā darbojas projekta iesniedzējs nav atbalstāma un projekta iesniedzējs pretendē uz projekta īstenošanu atbalstāmajā nozarē, projekta iesniedzējs projekta ietvaros skaidri nodala darbības atbalstāmajās nozarēs un ar to īstenošanu saistītās finanšu plūsmas no citu nozaru darbībām un finanšu plūsmām projekta īstenošanas laikā un piecus gadus pēc noslēguma maksājuma veikšanas, attiecināms uz šo noteikumu 54. punktā noteikto projekta iesniedzēju;
   7. ja projekta iesniedzējs veic gan saimnieciskas darbības, gan darbības, kurām nav saimnieciska rakstura, tas nodala darbību veidus un to izmaksas, finansējumu un ieņēmumus tā, lai efektīvi novērstu saimnieciskās darbības šķērssubsidēšanu, attiecināms uz šo noteikumu 35. un 54. punktā noteikto projekta iesniedzēju;
   8. lai šo noteikumu 35. punktā minētais projekta iesniedzējs saņemtu sadarbības iestādes uzaicinājumu iesniegt projekta iesniegumu, projekta iesniedzējs 20 darbdienu laikā pēc šo noteikumu spēkā stāšanās dienas sadarbības iestādē iesniedz projekta iesniedzēja finanšu vadības un grāmatvedības politikas aprakstu un apgrozījuma pārskatu (1. pielikums) par pēdējiem trim noslēgtajiem pārskata gadiem, kas pamato projekta iesniedzēja atbilstību pētniecības organizācijas definīcijai;
   9. projekta iesniedzējs, kas atbilst pētniecības organizācijas definīcijai, nodala:
      1. ar saimniecisko darbību nesaistītās pamatdarbības (un ar tām saistītās finanšu plūsmas) no saimnieciskajām pamatdarbībām;
      2. pamatdarbības un ar tām saistītās finanšu plūsmas no pārējām zinātniskās institūcijas darbībām un ar tām saistītajām finanšu plūsmām.
4. Projekta ietvaros nav atbalstāmas darbības un nozares, kas atbilst Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. panta 2. punktā un 3. punkta “c” un “d” apakšpunktā noteiktajam.
5. Projekta ietvaros atbalstu nepiešķir, ja iestājas kāds no regulas Nr. [651/2014](http://eur-lex.europa.eu/eli/reg/2014/651/oj/?locale=LV) 1. panta 5. punktā noteiktajiem gadījumiem.
6. Projekta īstenošanas vieta pirmās kārtas, otrās kārtas un trešās kārtas ietvaros ir Latvijas Republikas teritorija.
7. Finansējuma saņēmējs ne retāk kā reizi trijos mēnešos ievieto savā tīmekļvietnē aktuālo informāciju par projekta īstenošanas gaitu.
8. Finansējuma saņēmējs nodrošina projekta informācijas un publicitātes pasākumus atbilstoši Parlamenta un Padomes Regulā Nr. 1303/2013 un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014. – 2020. gada plānošanas periodā nodrošināma komunikācijas un vizuālās identitātes prasību ievērošana noteiktajam.
9. Pasākuma ietvaros ir atbalstāma vides prasību integrācija preču un pakalpojumu iepirkumos (zaļais publiskais iepirkums).
10. Šo noteikumu 12. un 35. punktā noteiktais finansējuma saņēmējs:
    1. uzkrāj datus par horizontālā principa “Vienlīdzīgas iespējas” horizontālo rādītāju – projektu skaitu, kuros Eiropas Reģionālās attīstības fonda ieguldījumu rezultātā ir nodrošināta dzimumu līdztiesības, invaliditātes, vecuma un etniskās piederības principu ievērošana (ja attiecināms);
    2. uzkrāj datus par horizontālā principa “Ilgtspējīga attīstība” horizontālo rādītāju – projekta īstenošanā izmantoto zaļo publisko iepirkumu skaitu (ja attiecināms), lai nodrošinātu šo noteikumu 77. punktā noteiktā izpildi.
11. Finansējuma saņēmējs nodrošina projektā paredzēto rezultātu ilgtspēju vismaz piecus gadus pēc noslēguma maksājuma veikšanas.
12. Sadarbības iestādei ir tiesības vienpusēji atkāpties no vienošanās vai līguma par projekta īstenošanu jebkurā no šādiem gadījumiem:
    1. finansējuma saņēmējs nepilda vienošanos vai līgumu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt pasākuma mērķi vai atbalsta mērķa pasākuma uzraudzības rādītāju sasniegšanu;
    2. finansējuma saņēmējs projekta īstenošanas laikā apzināti ir sniedzis sadarbības iestādei nepatiesu informāciju, un tas negatīvi ietekmē vai var ietekmēt pasākuma mērķi vai specifiskā atbalsta mērķa pasākuma uzraudzības rādītāju sasniegšanu;
    3. citos gadījumos, ko nosaka vienošanās vai līgums.
13. Ja, īstenojot ar saimniecisku darbību saistītu projektu, sadarbības iestāde projekta īstenošanas periodā vai piecu gadu laikā pēc noslēguma maksājuma konstatē, ka nav ievēroti šo noteikumu 2.4., 62.1. un 65.2. apakšpunktā un 63. un 64. punktā noteiktie nosacījumi, projekta īstenošanai piešķirtais publiskais finansējums uzskatāms par nepamatoti piešķirtu un atmaksājams no finansējuma saņēmēja privātā finansējuma valsts budžetā šādā kārtībā:
    1. ja projekta īstenošana ir uzsākta pirms projekta iesnieguma iesniegšanas, neievērojot 2.4. un 65.2. apakšpunktu, finansējuma saņēmējs sadarbības iestādei pilnībā atmaksā visu saņemto publisko finansējumu;
    2. ja nav ievērots kāds no šo noteikumu 62.1. apakšpunktā vai 63. vai 64. punktā noteiktajiem nosacījumiem, bet ir ievēroti pārējie nosacījumi par valsts atbalstu komercdarbībai, finansējuma saņēmējs atmaksā publiskā finansējuma starpību starp sākotnēji piemēroto un faktiskajai situācijai atbilstošo.

1. Ja, īstenojot ar saimniecisku darbību nesaistītu projektu, sadarbības iestāde projekta īstenošanas periodā vai piecu gadu laikā pēc noslēguma maksājuma konstatē, ka projekts neatbilst šo noteikumu 2.1. un 2.5. apakšpunktā minētajam kritērijam, projekta īstenošanai piešķirtais publiskais finansējums uzskatāms par nepamatoti saņemtu un finansējuma saņēmējs no privātā finansējuma pilnībā atmaksā visu projekta īstenošanai saņemto publisko finansējumu.

1. Uz šo noteikumu 20.3. apakšpunktā noteikto atbalstu par programmā “Apvārsnis 2020” iesniegta un virs kvalitātes sliekšņa novērtēta projekta pieteikuma izstrādi šo noteikumu 35. punktā noteiktais projekta iesniedzējs un tā sadarbības partneris (ja attiecināms) nevar pretendēt, ja šī projekta pieteikuma izstrādes izmaksas ir segtas no otrās kārtas finansējuma.
2. Lai nodrošinātu dubultfinansējuma kontroli, pasākuma ietvaros sadarbības iestāde un Valsts izglītības attīstības aģentūra īsteno abpusēju sadarbību, slēdzot starpresoru vienošanos par informācijas un datu apmaiņu un par aktivitāšu saskaņotu un papildinošu īstenošanu, paredzot kārtību, kādā notiek informācijas apmaiņa par programmā “Apvārsnis 2020” iesniegta un virs kvalitātes sliekšņa novērtēta projekta pieteikuma izstrādi.
3. Publisko finansējumu ar saimniecisku darbību saistītu projektu īstenošanai piešķir saskaņā ar Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 25. pantu.
4. Pasākuma ietvaros sniegto atbalstu (tai skaitā *de minimis* atbalstu) nevar apvienot ar atbalstu vienām un tām pašām attiecināmajām izmaksām, kas sniegts citā valsts atbalsta programmā un projektā (tai skaitā nevar apvienot ar citā valsts atbalsta programmā vai projektā sniegto *de minimis* atbalstu).
5. Finansējuma saņēmējs iesniedz un sadarbības iestāde uzkrāj datus par šo noteikumu 17., 41. un 59. punktā noteiktajiem uzraudzības rādītājiem. Datus par šo noteikumu 17.1.1., 17.2.1., 17.3.un 41.1.apakšpunktā un 59. punktā noteiktajiem rādītājiem sadarbības iestāde uzkrāj saimniecisko darbību statistiskās klasifikācijas NACE 2.red 2 zīmju un Ekonomiskās sadarbības un attīstības organizācijas izstrādātās Frascati rokasgrāmatas “Norādījumi par pētniecības un eksperimentālās izstrādes attīstības datu vākšanu un paziņošanu” zinātņu nozaru un apakšnozaru klasifikācijas griezumā.
6. Sadarbības iestāde nodrošina Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 9. panta 1. un 4. punktā noteiktos publicitātes pasākumus.

1. Sadarbības iestāde un šo noteikumu 56.2. apakšpunktā minētā projekta īstenotājs nodrošina Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 12. pantā noteiktos uzraudzības nosacījumus.
2. Lēmumus par atbalsta piešķiršanu saskaņā ar Komisijas regulas Nr. [651/2014](http://eur-lex.europa.eu/legal-content/LV/TXT/?uri=CELEX%3A32014R0651) 59. pantā vai Komisijas Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV)  8. pantā noteikto nepieņem pēc minēto regulu piemērošanas perioda beigu datuma.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē: Valsts sekretāre Līga Lejiņa

24.05.2017 15:35

11219

E.Usāre

Izglītības un zinātnes ministrijas

Struktūrfondu departamenta vecākā referente

67047818, [Elina.Usare@izm.gov.lv](mailto:Elina.Usare@izm.gov.lv)

I.Griķe

Izglītības un zinātnes ministrijas

Struktūrfondu departamenta vecākā eksperte

67047861, [Ieva.Grike@izm.gov.lv](mailto:Ieva.Grike@izm.gov.lv)